qundao/data-zh-poetry huggingface dataset:
还家作
作者：史黄婉
朝代：明
体裁：七言律诗

忆昔辞家四十霜，尝携彤管侍昭阳。点班夙负君恩重，退老还沾圣泽长。弟妹相亲真乍识，庭帏何处更堪伤。宫妆白发归来女，紫袖空馀惹御香。
遣兴
作者：叶一清
朝代：明
体裁：五言律诗

颇怪逢迎懒，经旬不出溪。草堂一夜雨，新涨忽平堤。翠筱吟风细，青霞压树低。沧洲意不浅，独坐领凫鹥。
念奴娇·登中镇山
作者：叶万善
朝代：明
体裁：词

春容如旧，正花雾，笼明杜宇啼熟。匹马骄嘶，穿石径，彷佛两高三竺。古柏埋云，悬崖咽雪，庙貌犹严肃。残碑几字，苔痕侵上华屋。常忆昨岁香泉，琵琶曲竟赋，别喷珠瀑。此地寻游，空怅恨，荒却吾庐修竹。半日杯閒，十分山兴，对景皆成独。斜阳僻寺，一声归雁横麓。
题南隐草堂
作者：叶世任
朝代：明
体裁：五言律诗

剩水丰湖破，排峰鼓角来。泉声穿竹牖，山色恋荒台。蝶傍烟花杳，鸥游水叶开。高人何所乐，随意止青苔。
入新安溪
作者：叶之芳
朝代：明

可怪新安水，舟从石上行。不风秋暮冷，无月夜深明。古本何年偃，危湍几处惊。千寻犹见底，曾数越江清。
别楚生二首
作者：叶之芳
朝代：明

同君楚水别，独向晋陵归。秋叶霜中尽，寒帆海上稀。城荒衰草遍，山远夕阳微。最是添愁处，天边一雁飞。归人南国去，乡路入江烟。远树低山郭，寒潮没渚田。长风飘薄暮，短日傍残年。萧索难为别，惟应故旧怜。
别楚生二首·其一
作者：叶之芳
朝代：明

同君楚水别，独向晋陵归。秋叶霜中尽，寒帆海上稀。城荒衰草遍，山远夕阳微。最是添愁处，天边一雁飞。
别楚生二首·其二
作者：叶之芳
朝代：明

归人南国去，乡路入江烟。远树低山郭，寒潮没渚田。长风飘薄暮，短日傍残年。萧索难为别，惟应故旧怜。
和西林二首 其一 鹤径
作者：叶之芳
朝代：明

长松夹修道，芳草寒未歇。朝落东峰云，暮照西原月。独鹤步不鸣，主人清啸发。寻仙可长往，将从炼金骨。
和西林二首 其二 荣木轩
作者：叶之芳
朝代：明

林木一何荣，轩居一何敞。山空白云散，游子发孤想。已感霜鸟啼，复直秋声响。无使心伤悲，遂歇邱中赏。
和西林二首·鹤径
作者：叶之芳
朝代：明

长松夹修道，芳草寒未歇。朝落东峰云，暮照西原月。独鹤步不鸣，主人清啸发。寻仙可长往，将从炼金骨。林木一何荣，轩居一何敞。山空白云散，游子发孤想。已感霜鸟啼，复直秋声响。无使心伤悲，遂歇邱中赏。
宿景光父
作者：叶之芳
朝代：明

白露下疏牖，萧条秋夜凉。入门君未寝，明月在藜床。贫贱元同病，飘零只独伤。不堪闻蟋蟀，久已怨离乡。
寒食金陵病中作
作者：叶之芳
朝代：明
体裁：五言律诗

东风吹短褐，寒食傍天涯。客舍孤城雨，乡心二月花。远山青极浦，芳草绿平沙。不尽王孙泪，年年感物华。
暮春送别卷为韩八题（韩，蜀人，自楚还蜀中）
作者：叶之芳
朝代：明

河梁日暮罢离尊，送尔西游去故园。湘渚月明春饮马，巴江花落夜猿闻。青山易堕天涯泪，芳草空销远客魂。何事不归长寄食，路旁谁更惜王孙。
灵江舟中
作者：叶之芳
朝代：明
体裁：七言律诗

赤城东去水潆洄，无数寒花夹岸开。越国青山临海尽，灵江秋雨挂帆来。舟中客泪随枫落，天外乡心逐雁哀。如此萧条须尽醉，已知沦落不言才。
观海
作者：叶之芳
朝代：明

海碧何冥冥，空光连太清。白云飞不过，红日落还生。去鸟难分影，遥山安可名。何当借鳌背，载我向东行。
赠邹公履
作者：叶之芳
朝代：明

邹生天下士，落拓竟佯狂。击剑有奇术，赋诗多乐方。输钱九边上，结客五陵旁。欲杀亦何意，休令萧艾伤。
题江边柳
作者：叶之芳
朝代：明
体裁：五言绝句

扬子津边柳，秋风叶乍凋。生当离别后，不得长长条。
夜泊寿春驿
作者：叶份
朝代：明
体裁：五言律诗

万里愁行客，孤槎自使星。人烟昏晚渡，渔火乱风汀。桐柏长淮水，松杉古驿亭。谁家吹短笛，凄断不堪听。
怀仙志
作者：叶元凯
朝代：明

兰土伤埋玉，芳词剩绮霞。纤腰元绾柳，润脸昔呈花。流盼馀青琐，徵歌杳缝纱。赏音怀格调，留恨怨琵琶。
一笑轩为潮州陆高士作
作者：叶元玉
朝代：明

结轩在东皋，而无车马驰。俯仰天地宽，何物能羁縻。此中有真趣，难与俗子知。万事付一笑，何用劳心思。
东华翠嶂
作者：叶元玉
朝代：明

出郭相将二里赊，寺钟鸣处是东华。直跻绝顶三千仞，俯视平原几万家。流水竟朝东海去，长安不受片云遮。风流自笑非安石，也有登山兴未涯。
中秋与同寅团亭赏月
作者：叶元玉
朝代：明

八月忽又半，诸公集此亭。此亭幽且䆳，贮月不用扃。娟娟一轮满，碾破秋天清。天空净如洗，点翳无留停。有酒多且旨，有殽椒斯馨。有客况骨肉，言笑俱忘形。酒酣各赋诗，琳琅响中庭。光燄不可秘，翻恐劳天丁。人生类萍梗，南北随飘零。去去看月伴，落落如辰星。今夕复何夕，不饮空自醒。夜深凉露下，月侧窥疏棂。人散天宇阔，西风吹鹤翎。
中秋与同寅团亭赏月
作者：叶元玉
朝代：明
体裁：古风

八月忽又半，诸公集此亭。此亭幽且邃，贮月不用扃。娟娟一轮满，碾破秋天清。天空净如洗，点翳无留停。有酒多且旨，有殽椒斯馨。有客况骨肉，言笑俱忘形。酒酣各赋诗，琳琅响中庭。光燄不可秘，翻恐劳天丁。人生类萍梗，南北随飘零。去去看月伴，落落如辰星。今夕复何夕，不饮空自醒。夜深凉露下，月侧窥疏棂。人散天宇阔，西风吹鹤翎。
为人题便面
作者：叶元玉
朝代：明

杖藜信步过桥东，几片飞花隔柳红。指点前头更清致，遥山一抺淡烟中。
书怀
作者：叶元玉
朝代：明

客中羞对镜，老去动悲惊。白发虽公道，流光也薄情。名虚何足尚，命拙不须评。无限心头事，良工写不成。
京中送举人刘汝敬省母
作者：叶元玉
朝代：明

转眼南宫较艺时，匆匆何事负佳期。芙蓉不怨开花晚，乌鸟宁忘反哺私。泪被天风吹作雨，愁因柳路织成丝。我心亦似君心切，况在天涯赋此诗。
使天津舟中谩兴
作者：叶元玉
朝代：明

袅袅东风入鬓丝，奚奴随处可收诗。江山好景谁争得，花鸟深愁我独知。老去不须营世计，病来祗合问良医。俸钱买得溪翁酒，醉倒篷窗也不知。
偕献吉自京回通马上联句
作者：叶元玉
朝代：明

霭霭林光雨霁初，乾坤着眼一尘无。归云渡水春涵影，醉面便风晓出都。乳燕教雏娇欲堕，远山当马翠如扶。十年来去通州路，惭愧山间破衲徒。
厓翁亭为前人作
作者：叶元玉
朝代：明

古厓慕高士，驾车到竹林。清论正有趣，薄言日西沈。子今构斯亭，人岂识子心。子有无弦琴，舍我谁知音。
同寅李献吉西斋落成次韵
作者：叶元玉
朝代：明

清论西轩里，相忘白昼长。鸟声随树转，燕口带泥香。酒尽诗留壁，窗虚月满床。君家好见弟，何地不传芳。
听莺
作者：叶元玉
朝代：明

老凤雍雍霄汉中，群声自是不相同。新莺莫讶偏饶舌，啼到春归句未工。
哭老子
作者：叶元玉
朝代：明

六十得一儿，命名曰老子。头大趾亦方，眉秀目颇美。唇齿红且白，鬓脚垂两耳。肌肤更坚实，神色一秋水。忆昔学行时，匪跌即跛倚。脚根一有力，疾走竟不止。出入有所见，历历用手指。有时牵我衣，一步一回视。及其渐学语，小鸟鸣花里。舌尖涩且艰，句句带渣滓。一朝语忽明，轻清真可喜。饭熟叫我食，天明呼我起。客来方揖罢，报我几倒屣。张拱学侍立，差可成人比。见我看书时，拉取凭小几。而也而也诵，指字直到底。有时见作书，彼则强索纸。把笔信糊涂，殆若归鸦比。岁时或祀先，我跽彼亦跽。我口方致词，彼口亦云尔。老夫见乖觉，自庆得兰茝。夫何香不永，遽逐萧艾死。尔死我何堪，哭声彻闾里。坐卧欲发狂，动作自委靡。有时梦中见，血泪流未巳。
太平别业为杨恒叔乃尊题
作者：叶元玉
朝代：明

万树甘棠手自栽，拂衣高卧故山隈。白云深护三间屋，小径斜通几树梅。花下看书红点句，月中呼酒白浮杯。城东车马多如许，谁解飘然到此来。
姑苏怀古
作者：叶元玉
朝代：明

吴王宫中草芊芊，西施今去几千年。胥门江水流不歇，虎丘山色还依然。我来江上一怀古，前代兴亡难尽数。月明独自倚孤篷，疏雨沈沈夜当午。
建宁滕侍御招游南郭草亭
作者：叶元玉
朝代：明

舟系西城河岸侧，人游南郭草亭中。歌声到耳鸟呼雨，春色过桥花逐风。命酒赋诗良会合，忧君爱国此心同。清时莫作巢由计，早策花间御史骢。
弘治六年九月本部奏差宣府沿边清理草束重九日出京次榆河驿
作者：叶元玉
朝代：明

皇华使节驻榆河，下马令人感慨多。独坐夜窗浑不寐，一钩明月挂烟萝。
挽三山强克谦太守
作者：叶元玉
朝代：明

瓜州人去马萧萧，计到金台泪欲飘。铜虎有符犹未合，玉楼无记却先招。典刑缺失乡邦瘁，贤哲凋零士气消。老眼摩挲向南望，海天空阔正寥寥。
挽卷为古田郑先生作
作者：叶元玉
朝代：明

万里天涯客，归奔亦可怜。摩挲新泪眼，指点旧山川。狐兔眠孤冢，音容隔九泉。如何江树上，夜夜有啼鹃。
揭阳道中
作者：叶元玉
朝代：明

一年一度此行春，深愧无恩及野人。也有一端堪自解，满田清水稻花新。太守行春到揭阳，村村男女事耕桑。道㫄野老无拘束，笑指官家马足忙。
揭阳道中·其一
作者：叶元玉
朝代：明

一年一度此行春，深愧无恩及野人。也有一端堪自解，满田清水稻花新。
揭阳道中·其二
作者：叶元玉
朝代：明

太守行春到揭阳，村村男女事耕桑。道㫄野老无拘束，笑指官家马足忙。
揭阳道中·其二
作者：叶元玉
朝代：明
体裁：七言绝句

太守行春到揭阳，村村男女事耕桑。道旁野老无拘束，笑指官家马足忙。
春日写怀与陆高士
作者：叶元玉
朝代：明

茅庵竹径未相寻，忽忽残红又绿阴。处世浪为千岁计，看花深负一春心。只缘未悟藏蕉鹿，岂是悭挥当酒金。自笑山林缘分薄，几番翘首付长吟。
春日饮李寿州家席上作
作者：叶元玉
朝代：明

春日开春酒，主宾共酌之。三人俱老境，一会是佳期。明岁知谁健，浮生亦可悲。此时如不饮，桃李笑人痴。
曲江孔先生招饮
作者：叶元玉
朝代：明

十年不见先生面，目断岭南山万重。今日曲江江上见，不妨樽酒对芙蓉。
月夜闻琵琶声有感
作者：叶元玉
朝代：明

悲悲切切复凄凄，况是昭君怨里词。安得西风加着力，一宵吹送汉宫知。
杂兴
作者：叶元玉
朝代：明

眼前风景不须赊，月色平分入我家。最是可人清绝处，一枝梅影上窗纱。
李国宾惠茶携至兰溪烹之甚佳
作者：叶元玉
朝代：明

白石桥边自摘茶，故人持赠意无涯。今朝烹入兰溪水，喜有清风入肺家。
杨州赠别薛助教先生
作者：叶元玉
朝代：明

千里同舟一月宽，维扬此别两情难。篷窗明日不相见，杯酒今朝休放乾。綵服羡君堂下舞，白云嗟我客边看。钟山山色浓如许，尽属清閒自在官。
桐庐会乡同年陈大尹
作者：叶元玉
朝代：明

同榜题名二十年，东西踪迹两茫然。桐江幸与先生会，花县争传大尹贤。豺虎闻风咸敛迹，荒芜得雨尽成田。朝家正有旌贤诏，荐疏行看到日边。
次万全右卫察院题壁
作者：叶元玉
朝代：明

见说立春三日了，春光不见半分来。黄沙碛里风犹冷，青柳梢头眼未开。旧事每于心上简，新诗旋向笔端裁。行行又记江南好，春酒初醒嗅野梅。
次李家庄
作者：叶元玉
朝代：明

云州东下李家庄，草色遥连日色黄。千里风沙凋客鬓，一天刁斗碎人肠。边城马健多侵扰，守将谋疏少奋扬。传语朔方大元帅，好将忠勇激戎行。
次杨恒叔无题原倡倒用李商隐韵
作者：叶元玉
朝代：明

覆雨翻云少定踪，寸心空系景阳钟。只缘路有云霄隔，岂是天无雨露浓。秋水帘深浮翡翠，西风帐小冷芙蓉。可怜半夜相思梦，不到君门第九重。
次莆田先生韵
作者：叶元玉
朝代：明

半是池亭半豹台，野人襟抱洒然开。知还倦鸟投林去，适意潜鱼入渚来。数亩石田堪种稻，半山茅地也生材。兴来自有天成句，不用工夫细剪裁。
次赤城奉寄诸寅长
作者：叶元玉
朝代：明

驱驰穷北地，却见极南人。自誓劳王事，谁能顾此身。风沙时带恶，戎马日为邻。若问归时候，长安三月春。
次韵复潮阳柯二守
作者：叶元玉
朝代：明

麾出潮州四五秋，不才无补合归休。西山别业云千顷，浮世流光岁一周。天地有情容我老，海山无分伴君游。韩祠岁月凭谁记，读到新诗泪欲流。
次韵游宝通寺
作者：叶元玉
朝代：明

诘朝载酒宝通寺，食盒春檠但小装。千里春风伤鬓雪，十年尘梦愧松篁。绿阴屈指无三月，白日题诗共一堂。醉后浩歌还起舞，不妨人笑老夫狂。
次高邮湖
作者：叶元玉
朝代：明

湖水漫漫无畔岸，风波日日有人行。输他林下幽栖客，閒看梅花破雪清。
次鸡鸣驿见菊
作者：叶元玉
朝代：明

传舍清幽地步宽，晨炊未熟且凭栏。秋花不改真颜色，留待天朝使者看。
次龙门卫
作者：叶元玉
朝代：明

龙门关外龙门卫，元是纷纷狡兔场。今日草枯胡马瘦，将军稳卧绿沈鎗。
洋河曲
作者：叶元玉
朝代：明

西风吹洋河，北风吹洋河，风水相激如鸣珂。少年巳有四方志，今日果向穷边过。我有千里骥，可以空骆驼。我有双龙剑，当为斩鼋鼍。江山风景自殊异，肯把双泪徒滂沱。韩范亦是书生辈，岂必一一亲挥戈。
渔家乐
作者：叶元玉
朝代：明

蒿笋芽长鱼正肥，渔郎摇橹卖鱼归。得钱便买溪翁酒，醉卧蓬窗自落晖。
游金莲寺
作者：叶元玉
朝代：明

金莲山寺万松阴，流水花开自古今。几发青螺撑佛顶，半岩秋月印禅心。满天风雨龙归洞，入座笙歌鸟隔林。骏马神鹰无觅处，一声鸡犬在云深。
漫书
作者：叶元玉
朝代：明

病里思前事，分明一梦中。而今知是梦，却恨巳成翁。
潮州喜雪
作者：叶元玉
朝代：明

潮海本炎方，隆冬天反热。岂无百岁人，到老不见雪。胡为癸亥冬，朔风偏冷冽。腊月廿一二，雪片如帚结。气候谁转移，到此方发泄。撒盐安可拟，飞絮亦强说。梅花减颜色，越犬吠声切。老夫喜欲狂，舞蹈几失跌。匪作儿女态，幸为丰年决。农夫拍手笑，稚子开口齧。螟蟊种自毙，安得复作孽。明当大有年，禾黍压丘垤。民食既巳足，贡赋自罔缺。道路不拾遗，外户何用闭。熙熙复皞皞，人和天亦悦。对雪赋此诗，太平好时节。
潮州寄致仕雷大尹
作者：叶元玉
朝代：明

两年分手各西东，咫尺天涯万里同。有酒也孤秋月白，无诗空对夜灯红。簿书俗吏尘埃里，恬退高人畎亩中。我爱西山亭子好，也应相伴醉东风。
独石道中遇雪
作者：叶元玉
朝代：明

历遍穷边万仞山，南人底耐北风寒。雪花似与人相识，故故飞来扑马鞍。
献吉官舍夜饯左国玑联句送之
作者：叶元玉
朝代：明

高馆深杯赋别诗，小窗微雨夜灯时。对床骨肉应怜老，乔木家声更属谁。绿柳晓分燕赵路，碧梧秋待凤皇枝。乡书有雁还须寄，记取樽前两故知。
献吉席上分韵得银字
作者：叶元玉
朝代：明

民曹水部两同心，总是斯文异姓亲。百岁几遭文字饮，一官深厌簿书尘。风翻槐影帘纹碎，雨洗苔斑石缝新。笑杀坐中谁更老，古厓双鬓半如银。
玉山发舟
作者：叶元玉
朝代：明

玉山河水落，出？石齿齿。小舟费推移，一步如一里。趺坐矮篷下，低头不敢起。明日且肩舆，从容看山水。
玉山发舟
作者：叶元玉
朝代：明
体裁：古风

玉山河水落，出�石齿齿。小舟费推移，一步如一里。趺坐矮篷下，低头不敢起。明日且肩舆，从容看山水。
登来熏楼
作者：叶元玉
朝代：明

绝顶南山上，斯楼亦壮哉！群峰排戟立，一水抱城来。地利虽云险，人心未可猜。若非得良牧，剑阁也罹灾。
端午请赖益谦不至诗以扣之
作者：叶元玉
朝代：明

异国萍逢迹，怜君寄柏林。风光端午日，故旧百年心。杯泛菖蒲玉，盘堆角黍金。问君何故者，咫尺不相寻。
舟中偶成
作者：叶元玉
朝代：明

客途逢四月，归艇破江烟。行柳青随路，孤蟾白满川。沧波双眼里，往事一灯前。爱酒酬佳节，囊中少俸钱。
舟中寄李献吉
作者：叶元玉
朝代：明

美人爱我戆且直，我爱美人才出群。团亭把手议政事，西斋剪烛论诗文。割鸡呼酒对山月，挝鼓放舟看水云。百年知己那复得，海角天涯遥忆君。
谢南雄林太守郊饯
作者：叶元玉
朝代：明

先生饯我七松堂，风送松花入酒觞。四海幸逢真骨肉，百蛮应识远冠裳。歌成喜有清风在，醉后何妨古道长。欲谢次公惭不尽，便须挥翰写甘棠。
送同寅杨秀夫使凉州
作者：叶元玉
朝代：明

使节指凉州，都门八月秋。风沙迷塞雁，刁斗接边楼。料理君馀事，凭陵虏伐谋。归朝告天子，功业鼎彝收。
送吾闽薛助教移官南监养母
作者：叶元玉
朝代：明

万里慈闱江水南，孤儿云望思何堪。官居国学曾无几，疏述乌情巳再三。紫陌风埃归里净，白鱼春浪梦中甘。不知温赵何为者，地下闻风也合惭。
送节推曾良忠之苍梧
作者：叶元玉
朝代：明

天涯歧路别，何处是苍梧。梅岭蛮烟净，藤江月色孤。狱清闲狴犴，波静息天吴。莫叹炎方远，乾坤亦版图。
通州会汴梁和举子人于李献吉官舍次鸠字韵
作者：叶元玉
朝代：明

天涯何幸识荆州，高兴真同汗漫游。满瓮松花春酿酒，一帘灯火夜登楼。吟肩矻矻诗攻瘦，花影沈沈月上稠。回首古今俱是梦，笑他机巧不如鸠。
通州秋夜与进士冯子佩言别
作者：叶元玉
朝代：明

分馆幸比邻，情缘道义亲。可怜今夕酒，俱是异乡人。砧急惊秋老，窗虚见月新。人生不百岁，况乃别离频。
通州重九日送何德彰回部马上口占
作者：叶元玉
朝代：明

离觞掷下马头回，犹有残醺映老腮。门向夕阳多半掩，菊当佳节已全开。送人每怕搜诗句，排闷应难费酒杯。明岁今朝我何处，不堪搔首一兴哀。
酬伍时清过誉小儿
作者：叶元玉
朝代：明

五色湘云半幅裁，尘襟病眼一时开。情如江上初生水，清逼窗前旋放梅。老拙愧无经世学，豚儿安有过人才。昨宵赖得东风力，吹醒寒炉欲死灰。
重游东华
作者：叶元玉
朝代：明

山色层层翠欲流，乘风独上万峰头。花当二月已如此，人过十年才一游。地僻便知为太古，民淳还幸际西周。怪来眼界无留碍，北望长安是帝州。
金台送赖公弼之临桂
作者：叶元玉
朝代：明

倒尽江头碧玉卮，醉来旋赋送行诗。苏湖事业归能者，临桂生徒得好师。吾道自知如此重，儒官谁谓果然卑。乡情正与离情合，况值西风九月时。
闺怨
作者：叶元玉
朝代：明

小窗睡起觉衣松，怪底幽情似酒浓。立尽斜阳人不见，目随征雁到回峰。
雨中端午有感次伍天锡韵
作者：叶元玉
朝代：明
体裁：七言律诗

采蒲搴艾两休休，五月天时似早秋。白石有人呼节酒，汨罗无客棹孤舟。浮云蔽日山川暗，淫雨漫天草木愁。对节感时心不了，几番回首愧沙鸥。
题双忠祠
作者：叶元玉
朝代：明

张许祠堂何处是，大忠西畔郭门东。自从孤垒支强虏，谁不低头拜下风。身死唐家当日节，力扶元气万年功。不须再读前朝史，诗笔年来仗至公。
风花
作者：叶元玉
朝代：明

恶风吹好花，花犹抱故枝。毕竟被吹落，还有重开时。
马营日暖
作者：叶元玉
朝代：明

爱日当空暖气回，与君并马笑颜开。如何万里龙沙碛，转得南方气候来。
东林废院诗追和忠宪公韵
作者：叶光辅
朝代：明

凤拔龙蟠羡此翁，清飙会识父书中。自惭不及门前柳，得侍先生列下风。年来无梦到长安，肯羡吴侬作热官。寂寂草堂深闭后，一编哀草注初完。
东林废院诗追和忠宪公韵·其一
作者：叶光辅
朝代：明

凤拔龙蟠羡此翁，清飙会识父书中。自惭不及门前柳，得侍先生列下风。
东林废院诗追和忠宪公韵·其二
作者：叶光辅
朝代：明

年来无梦到长安，肯羡吴侬作热官。寂寂草堂深闭后，一编哀草注初完。
秋兴
作者：叶光辅
朝代：明

秋树碧千寻，凉蝉叶叶吟。山中少同调，流韵入鸣琴。
梁溪留别徐少南
作者：叶初春
朝代：明
体裁：五言律诗

直北三千里，邮签第一程。浑忘相送远，谁道别离轻。驿火抽帆宿，河冰策马行。不知游子梦，仍恋阖闾城。
冯元成招饮吴阊新第井游西山
作者：叶向高
朝代：明
体裁：七言律诗

胜游今喜到姑苏，千里相期兴不孤。双屐时从香径度，短筇还倩白云扶。空山草没支公寺，落日波生范蠡湖。此地招欢难别去，夜深犹自听啼乌。
出关别江仲鱼
作者：叶向高
朝代：明
体裁：七言绝句

心知惆怅对离觞，一望邮亭十里长。自与江郎黯然别，马头春草是他乡。
君臣巧对
作者：叶向高
朝代：明
体裁：联

十口思心，思父思母思妻子；寸身言谢，谢天谢地谢君王。
峄山·其一
作者：叶向高
朝代：明
体裁：七言律诗

嵂崒峰峦切帝居，石门坐眺见青徐。琅玕拔地千寻起，菡萏笼烟五色舒。平野遥连邾子国，荒苔谁辨客卿书。名山不少游人迹，若个登临是岁除。
峄山·其二
作者：叶向高
朝代：明
体裁：七言律诗

五华岩下白云宫，绝巘寒生万壑风。不向秦封窥片石，还从禹贡辨孤桐。河流缭绕青天外，海气微茫泰岱东。自是初平鞭不到，欲将灵迹问鸿濛。
林宗伯见示春曹即事诗依韵奉答·其一
作者：叶向高
朝代：明

纶扉重入几星霜，此地相传有病坊。中使频来催拟旨，门官随到报升堂。虚言政事归三府，但见文书列两房。昼漏已沉初下直，看移日影下宫墙。
歌风台
作者：叶向高
朝代：明

泗水亭边御辇过，只今人说汉山河。风云独护兴王地，父老争传击筑歌。酒散夕阳宫树冷，台临春岸野花多。最怜楚舞情愁绝，遗恨千秋尚不磨。
渡江即事
作者：叶向高
朝代：明
体裁：五言律诗

无嗟风土异，已自邈关河。村舍人烟少，旗亭酒幔多。春寒芳草歇，天阔断鸿过。长路方兹始，微名奈若何。
福州会馆义园小亭联
作者：叶向高
朝代：明
体裁：联

满眼蓬蒿游子泪；一盂麦饭故乡情。
福州会馆燕誉堂联
作者：叶向高
朝代：明
体裁：联

万里海天臣子；一堂桑梓弟兄。
过武夷柬史令君
作者：叶向高
朝代：明
体裁：七言律诗

幔亭别去想氤氲，缥缈鸾笙不可闻。丹阙已辞鹓鹭侣，青山重拜武夷君。瑶坛岁晚多灵草，玉检年深失秘文。便欲诛茆来此地，长从仙令挹清芬。
送林客部南归
作者：叶向高
朝代：明
体裁：七言律诗

几年共逐帝京尘，此日那堪别恨新。画省风流传谏草，黄扉事业愧丝纶。故园载酒宜清昼，客路听莺属暮春。君到里门应北望，长安犹有未归人。
题方正学先生祠堂
作者：叶向高
朝代：明

燕歌一夜满都城，大内罘罳火彻明。无复看书延侍讲，仍传天语劳先生。两朝事往君恩在，十族烟销诏草成。为问精灵何处是，雨花台畔子规声。
题白龙洞
作者：叶向高
朝代：明
体裁：七言律诗

路近家山思转悠，喜逢关尹暂淹留。虚亭有客携樽至，深洞何人秉烛游。碧汉泻流声不断，白龙吹雨气常浮。须知寒谷阳回日，好霈甘霖遍九州。
厓山吊古
作者：叶士卿
朝代：明

海门斜抱大江流，千古乾坤寄一丘。不有真人开日月，谁令遗庙祀春秋。苔封玉籀残僧护，藓蚀金鱼堕泪收。无限英魂招不得，年年空听杜鹃愁。
横麓山居八景之四 其一 万松径
作者：叶夔
朝代：明
体裁：五言律诗

山行六七里，远入翠微间。石蹬穿萝影，芒鞋踏藓斑。云深尘迹少，树密日光悭。恍若徂徕境，徘徊去复还。
横麓山居八景之四 其三 藏春坞
作者：叶夔
朝代：明
体裁：五言律诗

造化一元气，流行无间然。光华深濯濯，花木自年年。雨后多生意，山中别有天。风霜任摇落，此地暖生烟。
横麓山居八景之四 其二 浸月池
作者：叶夔
朝代：明
体裁：五言律诗

一泓清澈处，气脉接江河。风静沦漪灭，夜深光彩多。龙宫探玉兔，水底见嫦娥。道体明如此，人心竟若何。
横麓山居八景之四 其四 俸鹤田
作者：叶夔
朝代：明
体裁：五言律诗

畜此青田乌，开荒一亩余。若教资粒食，容可费耕锄。晓课儿童业，秋赢担石储。岂知民缺养，辛苦食无糈。
芳茂山庄十景之三 其一 芳茂闲居
作者：叶夔
朝代：明
体裁：七言绝句

楼阁重重爽气浮，无边风景此中收。凭栏纵目乘幽兴，不觉心胸溢九州。
芳茂山庄十景之三 其三 秋谷樵云
作者：叶夔
朝代：明
体裁：七言绝句

万松深处觅云踪，踏破烟霞路几重。散乱满山收不尽，却随风去护飞龙。
芳茂山庄十景之三 其二 春田耕雨
作者：叶夔
朝代：明
体裁：七言绝句

霢霂覃敷土脉和，老农驱犊过前坡。一犁切莫辞勤苦，布谷声中活计多。
谢王弦斋惠横麓新茗二首·其一
作者：叶夔
朝代：明
体裁：七言绝句

簇簇旗枪雨后分，轻黄嫩绿带晴云。龙团印帖重封裹，犹有清香扑鼻闻。
谢王弦斋惠横麓新茗二首·其二
作者：叶夔
朝代：明
体裁：七言绝句

相如消渴病难当，新茗开缄喜欲狂。涤鼎汲清忙活火，一瓯便可沃枯肠。
华盖山
作者：叶天爵
朝代：明
体裁：七言律诗

攀云连上最高岑，万壑风庭一俯临。树杪去天才咫尺，山根盘地亦千寻。试从青籁听馀响，似向层空振号吟。莫道皇都犹万里，举头真见五云深。
大司徒毕堂翁老年伯蒙恩予告敬赋
作者：叶天陛
朝代：明

锡命周常伯，辞荣汉大夫。津门先握节，户贰遂悬符。兵饷权交巨，风霜塞更逾。天骄寻远避，帝眷益旁敷。总宪神皋重，司徒丰镐殊。金钱□综核，庚癸杜潜呼。忧国情偏切，持筹鬓欲枯。丹心标疏草，严命费纾图。士马皆腾跃，仓庚渐转输。清风辉黼座，夜月湛冰壶。当道推元献，群髦羡表□。壮怀惟补衮，归梦每烹鲈。一疏排天阙，千秋表大儒。皇仁昭姱节，臣道凛遐趋。祖帐东门盛，户踪异世孚。年家谊不浅，颓俗气能扶。时事纷披后，朝端功绩需。春明莺语滑，浪暖鹢飞娱。摆脱超尘？，殷勤引海隅。弹棋安石墅，醉酒步兵厨。听履先垂则，追锋近有谟。归鞭应未稳，仙诏欲来纾。试看蒲轮使，行当耀远途。
大司徒毕堂翁老年伯蒙恩予告敬赋
作者：叶天陛
朝代：明
体裁：五言排律

锡命周常伯，辞荣汉大夫。津门先握节，户贰遂悬符。兵饷权交巨，风霜塞更逾。天骄寻远避，帝眷益旁敷。总宪神皋重，司徒丰镐殊。金钱□综核，庚癸杜潜呼。忧国情偏切，持筹鬓欲枯。丹心标疏草，严命费纾图。士马皆腾跃，仓庚渐转输。清风辉黼座，夜月湛冰壶。当道推元献，群髦羡表□。壮怀惟补衮，归梦每烹鲈。一疏排天阙，千秋表大儒。皇仁昭姱节，臣道凛遐趋。祖帐东门盛，户踪异世孚。年家谊不浅，颓俗气能扶。时事纷披后，朝端功绩需。春明莺语滑，浪暖鹢飞娱。摆脱超尘�，殷勤引海隅。弹棋安石墅，醉酒步兵厨。听履先垂则，追锋近有谟。归鞭应未稳，仙诏欲来纾。试看蒲轮使，行当耀远途。
一室
作者：叶太叔
朝代：明
体裁：五言律诗

一室真寥寂，巡檐事不空。兔飞怜野窟，雀困恨雕笼。虿尾蜂窠外，机心蛛网中。偶然经老眼，独立意何穷。
上留田行
作者：叶太叔
朝代：明
体裁：古风

孤儿苦，有兄难与居。我欲往东方居东方，长人索人魂不可居。我欲往南方居南方，巨虺啖人髓不可居。西方旱海渴人肠，北方层冰裂人肤。宁与兄居兄实难与居，令我朝汲水莫舂粱。兄食粟，我食糠，一言不合起刀枪。有兄如此，不如死他乡。
不觉春暮慨焉有述
作者：叶太叔
朝代：明
体裁：五言律诗

今年春可怪，花事忽然过。直恨一心细，能寘万虑多。睡犹惊梦险，老不耐贫磨。空羡庭前树，青青发旧柯。
久不出篱门
作者：叶太叔
朝代：明
体裁：五言律诗

久不出篱门，唯堪对酒樽。是非吾自晓，险薄世难论。老坐青毡稳，贫居白屋尊。料无能报力，莫易受人恩。
久雨
作者：叶太叔
朝代：明
体裁：五言律诗

种圃蔬不活，登场麦已空。人居云气里，家在雨声中。砌藓偏能绿，庭榴未吐红。何时开苦雾，杖策任西东。
人臾予干谒为之答
作者：叶太叔
朝代：明
体裁：古风

人生无贤愚，得势自飞扬。贵贱既以分，求亲反其常。须用就颜色，仰视苦不遑。世路有危机，自爱免祸殃。昔在孔子门，原宪得升堂。毋谓狷者隘，干求耻莫当。在家贫亦好，斯语有酌量。守而能勿失，吾道有辉光。
人苦不知足行
作者：叶太叔
朝代：明
体裁：古风

鸡三号，门外萧萧马足高。前涂若向北邙过，乃知奔走总徒劳。请君还家对妻子，右手持杯左蟹螯。架上有衣盎有粟，人生何苦不知足。
何当行
作者：叶太叔
朝代：明
体裁：古风

凤为鸱兮，麟为狗。仲尼不圣兮，颜渊富有。吁来者谁兮，吾复踰垣而走。
倚杖
作者：叶太叔
朝代：明
体裁：七言律诗

嵚崎历落未称贤，短发萧萧又莫年。绿野色随鸠杖底，白云影到鹖冠前。鲸波目断三山杳，鸟道心飞五岳旋。伫立溪头饮水罢，一瓢高挂乐尧天。
南门谣
作者：叶太叔
朝代：明
体裁：古风

父为虎，踞南门，每日食人人叫苦。子尚为狼孙变鼠，窃食残馀能几许，慎莫逢人人杀汝。
卯饮而作
作者：叶太叔
朝代：明
体裁：五言律诗

每思逢令节，转恨到衰翁。惆怅琴声里，低徊柳色中。红颜卯饮借，白发昼眠髼。幸喜谢拘束，无劳学俯躬。
古镜歌
作者：叶太叔
朝代：明
体裁：古风

蟾蝫奔天天夜惊，降作一片青铜精。金烟细衮双龙浴，土血千年浸冰玉。满庭突走白电光，摩拂何须寻负局。赤砂点背绿花攒，玄精半射毛孔寒。自从妖犬破林虑，山魈野魅声无驩。扣如哀口龙鳞痒，云气淋漓凝在掌。㫚恍东西神物来，跳入秋潭透清响。谁教擎出咸阳宫，窥肝视胆过重瞳。我欲握之烛寥霩，难将黍室遁奸雄。
同友人饮秦淮酒楼
作者：叶太叔
朝代：明
体裁：七言绝句

秦淮水涨鲚鱼肥，满店杨花作絮飞。日暮酒阑无个事，渡头閒数画船归。
咏怀三首·其一
作者：叶太叔
朝代：明
体裁：五言律诗

寂寞秋瓜巷，蓬蒿处士家。夏披毛褐䘺，雨垫角巾斜。尚想神龙蛰，休贪白日赊。不为句漏令，赊处觅丹砂。
咏怀三首·其三
作者：叶太叔
朝代：明
体裁：五言律诗

豺狼惊忽到，云雾苦难披。裋褐飞尘满，沧浪入钓迟。青蝇无旧恨，白鸟有新知。从此谢拘束，非徒为守雌。
咏怀三首·其二
作者：叶太叔
朝代：明
体裁：五言律诗

群鲲徙海去，双鲤到江迟。云水仍相得，风霜要自知。闭门愁送老，作赋喜探奇。不意逢今日，生涯酒一卮。
哀内子
作者：叶太叔
朝代：明
体裁：古风

黑雨堕瓦舞神灵，倏忽星烂云英英。秋灯冷照中闺壁，壁挂轻尘抱玉笙。当时玉笙音正好，少女如花娇不老。如花一日不艳人，夫子乌乌魂欲倒。悲声隐隐梦中闻，梦起芒芒不见君。土入凉风冢花碧，纸钱直到夜深焚。天带平荒月孤发，柏下香魂吊残月。不从邻鬼唱幽歌，只向寒冰咽青月。
城上乌
作者：叶太叔
朝代：明
体裁：古风

城上乌，号相呼。三更四更号不尽，风高况又夜吹芦。再号不忍听，城边白草枯。城上乌，天曙不飞魂欲无。
多事
作者：叶太叔
朝代：明
体裁：五言律诗

天地亦多事，崩山与霣星。饥荒连海郡，盗贼散秋萤。是日愁如梦，何时醉可醒。绝怜无羽翼，空自想安宁。
夜来
作者：叶太叔
朝代：明
体裁：古风

孤魂游天云路湿，海脚秋虫蠹寒色。烟吞暮国秋欲啼，黄狐跳梁赤狐立。哑龙酣卧海不腥，月碎长空玉兔泣。沙场露滴珠痕熠，霜花细结蛇鳞甲。此时旄头掩得无，诸军牢守金仆姑。
夜起
作者：叶太叔
朝代：明
体裁：五言律诗

少寐衰承损，披衣影带形。隙偷孤月白，壁写一镫青。霜重咽寒露，山空走百灵。世情犹半夜，何计破冥冥。
夜过山阴
作者：叶太叔
朝代：明
体裁：五言律诗

夜发山阴棹，翻思旧日经。雁空闻镜水，雨自湿兰亭。孤烛帆前闇，千峰梦里青。客怀牢落甚，黰鬓欲星星。
太平寺
作者：叶太叔
朝代：明
体裁：五言律诗

四野白云屯，江声直到门。地灵三佛出，寺小一僧尊。乞食村非远，参禅境不喧。平生苦尘网，愿此度朝昏。
定国解官后见访留酌
作者：叶太叔
朝代：明
体裁：五言律诗

几年成别后，乍见即相存。官罢君翻乐，家贫我不言。胜怀从远擢，幽事在孤村。藿食还能否，情亲具一尊。
客有嘲予寡合实同心者远莫能致也
作者：叶太叔
朝代：明
体裁：五言律诗

闭户坚如此，宁嫌众与群。古今人事换，荣贱世途分。地冷心常远，年高貌不文。犹思声气合，天际望青云。
客问我孰与往来答之
作者：叶太叔
朝代：明
体裁：五言绝句

朝随白云起，莫随白云卧。深林人影稀，兀然吾一个。
寄丰野人正元
作者：叶太叔
朝代：明
体裁：古风

今我不乐愁欲死，思君磊落之奇士。半生抱恨何所为，两脚不曾入城市。君家夜夜风雨鸣，无乃床头剑作精。我亦有屋四壁静，忽然霹雳令人惊。拔剑斫地心愈苦，心欲言之口难吐。空作东西南北人，那得飏声健于虎。羡君不出爱吟诗，一片赪霞映酒卮。自笑常遭俗眼白，徒将短发报君知。
寒路行
作者：叶太叔
朝代：明
体裁：古风

天交夜半如漆光，江南塞北鬼胆张。跛魅生狞索人腑，我逢未敢声直吐。愤色不收莽自走，寒路闻声但挥手。欲上嵯峨作虎啸，踏窄穿欹尾难掉。冰泪青悬梦豹血，更尽一杯洗幽咽。游魂悲入雄心烂，孤骑上马到明旦。
寓怀
作者：叶太叔
朝代：明
体裁：七言律诗

莫叹星星镜里饶，也于尘世足逍遥。爱他不用存仪舌，忆昨何曾学楚腰。恶草当阶须自落，乱云到户任相飘。唯嫌历历风声在，选向何枝好挂瓢。
寿嘉则先生二十四韵
作者：叶太叔
朝代：明
体裁：五言排律

硕德存蓬荜，宏才出海滨。百尘俱断想，万卷独留神。貌以烟霞得，肠因道术醇。花呈江氏笔，雨垫郭生巾。金箭东南美，文章左国伦。临池珠错落，洒翰玉璘珣。众象归驱逐，千秋纵屈伸。丹山孤凤羽，巨壑老龙鳞。倒屣中郎客，披袍学士身。平生唯慕古，龆龀已惊人。品藻俱英杰，从游必荐绅。雄心推岱岳，侠气走燕秦。木铎劳堪任，蒲轮事未循。有天恣谭笑，无地展经纶。用拙原非拙，寻真即是真。袁闳不绝俗，王烈善居邻。江海称高士，乾坤数逸民。晨凫开大道，宝筏济迷津。幸忝登龙后，欢逢降岳辰。永年三叟述，秘诀八公陈。瘦骨浑如鹤，长眉俨若银。壶中閒岁月，膝下抚麒麟。竞指神仙在，应知甲子频。荣期具三乐，谁复叹沉沦。
小步
作者：叶太叔
朝代：明
体裁：五言律诗

柴门临绿水，小步趁斜晖。亲药躯犹病，扶筇力渐稀。老应怜鹤发，贫不厌鹑衣。依旧深藏去，逢人有是非。
小筑
作者：叶太叔
朝代：明
体裁：五言律诗

性本耽篇籍，尤怜诵绝交。先生号东郭，小筑选西郊。花雾侵衣袂，茶烟亚竹梢。坐行都自适，好鸟正咬咬。
尘务稍歇复理清事
作者：叶太叔
朝代：明
体裁：五言律诗

入日烟霞境，辞身虎豹群。种花新带雨，选石旧栖云。敢望坐常满，唯矜研不焚。终宜置丘壑，休作北山文。
山馆
作者：叶太叔
朝代：明
体裁：五言绝句

芳草满中庭，青苔映四壁。飞鸟不知还，从谁破寥寂。
往自
作者：叶太叔
朝代：明
体裁：七言绝句

往自幽燕道上来，逢人那敢说金台。在时正值西风候，满面黄沙拨不开。
心券
作者：叶太叔
朝代：明
体裁：五言律诗

愁深经百虑，心券苦多年。独是贫难逐，殊非病易痊。采薇青嶂里，行药白鸥前。身老知无用，名从何处传。
思起
作者：叶太叔
朝代：明
体裁：五言律诗

可怪寒冬夜，鸡声未肯闻。寤来情脉脉，思起事纷纷。魑魅逢清昼，亲朋过薄云。数椽堪自老，不作送穷文。
感怀三首·其一
作者：叶太叔
朝代：明
体裁：七言律诗

自分穷路与通津，何必悲欢向客陈。燕雀凌风都满志，蛟龙失水敢称神。一杯心事思销尽，白眼人情看斩新。状貌也应难便识，英雄都是捉刀人。
感怀三首·其三
作者：叶太叔
朝代：明
体裁：七言律诗

马蹄何必踏京尘，但得烟霞好结邻。门外岂宜停皂盖，鸥边绝称戴纶巾。齿牙昔日空相借，面目多年只受嗔。可有千秋在岩谷，不因避世漫藏身。
感怀三首·其二
作者：叶太叔
朝代：明
体裁：七言律诗

多少忧欢总莫真，谁能蒿里试逃身。自从瞩目江云歇，未必经心蒯剑贫。万里关河钧浩荡，千峰苍翠与嶙峋。世间何事堪羞恨，最是低眉去向人。
感时
作者：叶太叔
朝代：明
体裁：五言律诗

叹嗟吾自有，何处问同心。年往空皮骨，愁来入古今。歌谣童稚巧，战伐岁时深。廊庙宁无计，宜从纲纪寻。
愤叹
作者：叶太叔
朝代：明
体裁：古风

白日忽西沉，明霞亦渐没。浮云弥四野，阴风转萧瑟。魑魅出幽丛，执我夜行客。感物愤叹生，昼逢多髣髴。惜哉命运屯，无以脱斯厄。人鬼同所归，人祸殊惨烈。我今在尘网，恨恨何时歇。
懒
作者：叶太叔
朝代：明
体裁：五言律诗

浮世他无恋，烟霞性所存。懒成常避事，客至不开门。枕上留书帙，花前设酒尊。百年如欲尽，含笑更何言。
拭泪
作者：叶太叔
朝代：明
体裁：五言律诗

弃家日已远，不必泪沾巾。藜藿枯肠得，江山老眼亲。爱清琴是友，耽寂寺为邻。野叟来相问，才知世外人。
挽刘秀才
作者：叶太叔
朝代：明
体裁：七言绝句

薶头半世苦攻文，今日空高四尺坟。一片秦山秋色里，几人白马哭刘蕡。
掷花行
作者：叶太叔
朝代：明
体裁：古风

春腻枝头香满空，黄莺啼破小桃红。花底玉壶争跳入，问花长得醉东风。花心摇曳愁无语，扶桑渐渐日如鬻。南山忽幻作黄金，难买韶尤不飞去。谁令白昼永冥冥，奸狐为胆花为形。石家蚤不将花掷，怨血千年冢上腥。乃知花开不足喜，花谢不足悲。失马折臂惊欲杀，北叟条条真我师。
放杯
作者：叶太叔
朝代：明
体裁：五言律诗

欲寐难成寐，逢杯数放杯。形容真小小，天地本恢恢。笑狎窥笼鸟，贪然近死灰。却怜千万恨，尽待一心裁。
斋前地限于滋兰而竹不可无也借邻之有以对之
作者：叶太叔
朝代：明
体裁：七言绝句

尽教除去庭前草，急取幽兰次第裁。地小不堪还种竹，数枝借过短墙来。
旅馆
作者：叶太叔
朝代：明
体裁：五言绝句

风花昼凉碧，雨火夜寒青。神剑潜一拭，雷如四壁行。
时事
作者：叶太叔
朝代：明
体裁：七言律诗

少时每得度春风，三十年来事不同。重利尽归苍徼外，良家多在绿林中。鲜肥此日称奢俗，机杼何人号女红。昨夜分明逢地震，谁将消息达宸聪。
时命叹
作者：叶太叔
朝代：明
体裁：古风

良玉璞为宫，双睛啼玉工。世人宝石不宝玉，空使光烛银河中。君不见锄商怪一角，鲁郊麒麟折左脚。
晓晴
作者：叶太叔
朝代：明
体裁：七言律诗

一月未曾乾一日，雨声昨夜喜初回。高霞结海晨光满，锦树依山秋色开。鸠厌旧巢将妇去，鸥怜新水引雏来。清羸衰疾何时起，独抱渔竿坐石苔。
曹娥庙
作者：叶太叔
朝代：明
体裁：五言律诗

秋水连江渚，林花隐驿楼。乾坤荒殿立，今古大江流。黄绢碑重勒，青山墓独幽。如龙庭下柏，曾得汉云留。
有所伤
作者：叶太叔
朝代：明
体裁：古风

贫贱迫驱人，出门践严霜。恶风吹广陌，游子不归乡。寒鸟鸣北林，饥乌立东墙。彼亦寒无衣，彼亦饥无粮。一身不自保，寡妇泣空房。银屋开绮筵，玉壶盛酒浆。列席难具陈，盘中荐河鲂。嘉宾燕高会，长歌激清商。不知死者苦，但言生者康。死者竟何人，嗟嗟良可伤。
望夫石二首·其一
作者：叶太叔
朝代：明
体裁：五言绝句

妾心如石坚，望朝复望夕。夫归傥不信，全身化为石。
望夫石二首·其二
作者：叶太叔
朝代：明
体裁：古风

夫归来，夫若不归来，苦死怀不开。虽然化为一片石，其中亦自有灵台。
杂谣三首·其一
作者：叶太叔
朝代：明
体裁：四言诗

妇懒上机，婆催织布。不听婆言，儿寒无裤。
杂谣三首·其三
作者：叶太叔
朝代：明
体裁：四言诗

门有嘉宾，室无贤妇。盘有肥羊，尊无美酒。
杂谣三首·其二
作者：叶太叔
朝代：明
体裁：古风

不剪莱，路莫开。我剪莱，子行来。
杨伯翼席上送汪仲淹象先叔侄得密字
作者：叶太叔
朝代：明
体裁：古风

东风走红曲水厔，静绿拖寒迎白日。浓光飞入生赪颜，壮夫凝恨青春溢。杨子亭中无俗儒，愿写清壶更促膝。是时各提一片心，口吟舌语冰喉密。客称叔也贤豪人，温如玉立此其侄。绛花照夜新承欢，待旦魂消马头出。
林孝章贤豪人也倾盖定交赋此为别
作者：叶太叔
朝代：明
体裁：七言绝句

邂逅相逢即故知，见君肝胆识君迟。他时觅我家何在，绿树桥边露酒旗。
残年
作者：叶太叔
朝代：明
体裁：五言律诗

草草共残年，何人慰眼前。忧生心悄悄，哀死泪涓涓。情郁多朝饮，神销邮夜眠。向来行乐处，回首竟茫然。
毒热承柴伯玉远寻避难之地有作
作者：叶太叔
朝代：明
体裁：五言律诗

逢难无人识，论交君最优。天炎惊远到，地僻愧淹留。细语情难益，频看泪不收。后时谁执绋，白马望来投。
汎江
作者：叶太叔
朝代：明
体裁：五言律诗

今晨好景气，临汜有吾曹。冬暖江心媚，天清雁翼高。野童扶画桨，山鸟认青袍。但得长逢醉，何须镊二毛。
汎舟归来
作者：叶太叔
朝代：明
体裁：七言律诗

轻舟晴汎大江平，展画摊书过几程。白鸟窥鱼若閒立，青山送客似多情。领来野色秋千顷，归到家时月一更。老倦不堪成久坐，就床幸喜梦魂清。
江亭
作者：叶太叔
朝代：明
体裁：五言律诗

宴坐一江亭，俄然怪独醒。抱愁人不见，叹世鬼来听。日落山尽紫，云横天半青。此时差可意，白露满孤汀。
浦口
作者：叶太叔
朝代：明
体裁：五言律诗

水市千门列，江村万井通。马嘶流水外，人语夕阳中。雪浪高吹树，蒲帆软趁风。故乡天际远，双目送飞鸿。
浮生
作者：叶太叔
朝代：明
体裁：五言律诗

浮生无住著，幽事每相依。简略存吾拙，过存任客稀。采茶春自细，种药雨初肥。老眼斜阳外，长林送鸟归。
滩上歌
作者：叶太叔
朝代：明
体裁：古风

清流之下石如虎，远道之人心独苦。清流之下石如刀，远道之人心独劳。
漫想二首·其一
作者：叶太叔
朝代：明
体裁：七言律诗

生逢熙代是何人，得见文章礼乐新。万国衣冠来玉帛，九天雨露遍沉沦。风恬大海鱼龙戏，日暖平郊草木春。我亦今朝思鼓腹，梦中倘作太平民。
漫想二首·其二
作者：叶太叔
朝代：明
体裁：七言律诗

书生何事漫销魂，极目萧条莫可论。几处渔歌沈白日，千家灯火隐黄昏。身衰难泛沧波去，囊尽犹怜破壁存。传道圣明更美政，不胜踊跃俯乾坤。
王郎歌送季夏京试
作者：叶太叔
朝代：明
体裁：古风

马萧萧，云苍苍。明月珠，献君王。我独胡为送王郎。
病怀
作者：叶太叔
朝代：明
体裁：五言律诗

肝胆向谁是，闭门空廿年。古今愁易得，天地老堪怜。一病从藜杖，三春失酒钱。独将衰谢色，数到剑锋前。
登野
作者：叶太叔
朝代：明
体裁：五言律诗

野外可人肠，登登步觉强。山容云半吐，秋色雁初翔。霜犯枝头浅，风交水面长。沙行双白鹭，惊见捕鱼郎。
秋日独居兄子仲韬送酒至
作者：叶太叔
朝代：明
体裁：七言律诗

幽栖地僻少人过，唯有秋光满薜萝。出雾乱山青就顶，受风浅水碧生波。虫经露墄寒英谢，鸟恋霜林落叶多。谁破寂寥心更远，阿咸进酒起高歌。
秋日阴
作者：叶太叔
朝代：明
体裁：五言律诗

萧瑟是何处，秋风不可寻。红无江日照，黑见海云阴。急涌潮侵岸，悲鸣鸟在林。寥寥萝径里，黄叶坐来深。
立家
作者：叶太叔
朝代：明
体裁：五言律诗

风霜头尽白，早晚眼生花。海内空为客，山中别立家。雪飘念东郭，鲲动想南华。乐处今才得，从兹勿叹嗟。
端坐
作者：叶太叔
朝代：明
体裁：古风

端坐临高楼，愁思安可极。我友轻别离，弃我往上国。今我失其群，长鸣振双翼。振翼将何为，流景忽以匿。思欲求列仙，三山杳莫测。寿命既难持，郁郁何所逼。立言虽可申，荣名在令德。
简隐鳞宣远
作者：叶太叔
朝代：明
体裁：五言律诗

莫说甘逃世，迂疏性自便。鬓从斑不镊，裘任敝常悬。客惯科头接，诗多信口传。交深形迹外，实藉两君贤。
箜篌行
作者：叶太叔
朝代：明
体裁：古风

东家女性柔，单栖不下楼。容华映朝日，玉指弹箜篌。一弹声断绝，再弹声转咽。二十五弦声，声声愬离别。十五嫁夫郎，盈盈入画堂。观者增叹息，齐称双凤凰。感郎情怀好，淡把双眉扫。不愁两处行，只怜一处老。讵道中肠变，爱新故失婘。传说下江湘，终朝盼不见。一盼一回愁，不由人白头。西家有老女，相见亦含羞。
纪梦
作者：叶太叔
朝代：明
体裁：古风

严霜倒飞泣冷兔，宫城团团挂绿雾。羲和喝使日光矗，嗷嗷鬼妪寒空哭。高风埽断片云揭，黄须将军冲怒发。大叫西飞鬼妪魂，哭声藐地须臾没，觉来不觉东方发。
编篱
作者：叶太叔
朝代：明
体裁：五言律诗

负郭幽居僻，编篱接短墙。种瓜看蔓引，栽菊待花黄。犬吠惊残月，鸡栖趁夕阳。贫家随分事，世外得清狂。
自悼
作者：叶太叔
朝代：明
体裁：七言绝句

一生苦节晚多艰，野鹤孤飞也未閒。死后可怜薶骨地，无人知道首阳山。
苦热沈丈共避树下
作者：叶太叔
朝代：明
体裁：五言律诗

逃暑得同心，相携坐树阴。风声低度壑，云影细通林。飞鸟长空绝，游鱼浅水沈。谁怜田父苦，目尽望甘霖。
莫
作者：叶太叔
朝代：明
体裁：五言律诗

群动将休际，荒村欲莫时。川云低汎汎，海月冻迟迟。万病藜床满，千愁蓬鬓知。庭前有宿鸟，羡尔得深枝。
萤
作者：叶太叔
朝代：明
体裁：五言律诗

忽向篱边绕，还从井畔飞。雨昏光不灭，露重影犹微。伴读来书舍，窥眠入翠帏。黄花秋老后，未识汝何归。
行吟
作者：叶太叔
朝代：明
体裁：五言律诗

地偏尘事少，携杕独行行。步起怜花影，吟来答鸟情。经林万竹立，入寺一僧清。只在烟村里，无人识姓名。
行路难
作者：叶太叔
朝代：明
体裁：古风

行路莫登高，山中多猛虎。行路莫乘舟，水边多伏弩。我是行路人，谁知行路苦。
诸人共步春郊
作者：叶太叔
朝代：明
体裁：五言律诗

步步领春风，青郊路不穷。鸟声芳树里，人影绿波中。酤酒呼童子，簪花笑老翁。莫言兴未尽，归及晚霞红。
读书萧寺
作者：叶太叔
朝代：明
体裁：五言律诗

上方来诵读，幽寂故相宜。借榻襌无碍，分灯佛不亏。梵收子夜候，钟度乙书时。梦向登临去，犹将翰墨随。
谇小儒
作者：叶太叔
朝代：明
体裁：古风

鹓雏育毛羽，五彩耀太阳。乘猋腾双翰，翻翔穷八荒。清晨吞沆瀣，日夕饮玄霜。千里垂玉音，匹群唯凤凰。瞻彼升云翼，未敢与颉颃。何况鸒斯鸟，啾啾蒿下翔。一高复一下，形响讵相当。如何不量力，延颈徒仿偟。
转步
作者：叶太叔
朝代：明
体裁：五言律诗

花鸟送清泪，诗书生闇尘。穷猿欲破胆，病马强劳筋。转步逢荆棘，回头问鬼神。异时魂不灭，千载抱酸辛。
过故人居
作者：叶太叔
朝代：明
体裁：七言绝句

小巷无人径转赊，十年重过不胜嗟。门前老树依然在，唯有斜阳管莫鸦。
过许氏山亭
作者：叶太叔
朝代：明
体裁：五言律诗

亭立翠微半，登登趣更长。路经泉石过，身到薜萝藏。近竹衣分色，迎花酒共香。纤埃风不起，清绝涤人肠。
送人之白下
作者：叶太叔
朝代：明
体裁：古风

东方游子躯七尺，马首流云光欲碧。越山过尽听新莺，春锁吴花宫雾平。子夜歌高白门月，黄金不用买逢迎。
送沈稚侨往东吴看妹
作者：叶太叔
朝代：明
体裁：五言律诗

汝往东吴去，风霜讵畏侵。双亲不在眼，一妹合关心。临眺江山换，悲欢骨肉亲。庭前有雏凤，回首听灵音。
送王太学入京
作者：叶太叔
朝代：明
体裁：古风

酒暖西陵白日下，平荒晚饮骄嘶马。愁云湿柳别长河，一水茫茫风倒泻。绿萝隐隐牵行色，肠依古树春丝直。好向天门卸短衣，赠君宝剑光斜逼。梦县马首青烟小，莎鸡号寒秋乍老。霜高金马映铜龙，提出宫中漏声早。
送赵给事适江西
作者：叶太叔
朝代：明
体裁：古风

批鳞幸不碎龙堂，严谴朝承暮一方。九江雨逗波空绿，瘦尽春芳夜度霜。霜蹄馺�平原上，玉星点铁光无恙。妖蟆子夜蚀金精，伐鼓江神铺赤浪。雁声雍雍满秋水，秋风冷射兰英褫。大壑枯蛟缚冻冰，空有肥声压不起。匡庐峰高君且留，子巂啼烟生旅愁。寒深山鬼吊幽廌，白日昏凄石镜流。谁讯天荒坐寥寂，淋漓醉入樱花色。月生凉影起清歌，平看流云眼中碧。
遣兴
作者：叶太叔
朝代：明
体裁：五言律诗

叹息到残年，千般非似前。山颓生客笑，壁立老妻怜。不卖书堪读，难交友尽捐。能辞儿女累，万一稳宵眠。
遥遥空所期
作者：叶太叔
朝代：明
体裁：五言律诗

容易鬓成丝，遥遥空所期。有怀都浩荡，无地不嵚崎。白犬盟安得，青蝇吊可知。及今请一醉，高枕听黄鹂。
避暑松阴偶值山叟作
作者：叶太叔
朝代：明
体裁：五言律诗

逐暑想松风，幽园路可通。脱巾坐树下，携杖步林中。水鸟不到岸，火云欲满空。阙然人晤语，剧喜值山翁。
野田行
作者：叶太叔
朝代：明
体裁：古风

河光摩天白湑湑，媸蝄骑鱛作人语。召怪呼精起碧㷠，或化青狸或化鼠。我胡遭此鬼胆张，细溅秋血坐边霜。夜阑泪竭海天长，幽州不出心茫茫。生身恙世谁能唁，玄风瑟瑟饥空战。壮夫怒腹寖彭亨，烂吐雄肠赤如电。赤电飞空堕作刀，野田之鬼声嗷嗷。我岂肠枯神血尽，海波不动青天高。
野遁
作者：叶太叔
朝代：明
体裁：五言律诗

闭户历冬春，凄凉寓此身。蜗涎留砌藓，鼠足乱床尘。吠犬初逢客，饥乌不畏人。飘零一起念，无怪欲沾巾。
閒居
作者：叶太叔
朝代：明
体裁：五言律诗

身外本无缘，逍遥转自怜。养生感逝水，阅世学枯襌。道以閒能长，名因傲不传。何妨居寂莫，遣兴有诗篇。
閒居招友
作者：叶太叔
朝代：明
体裁：五言律诗

典籍平时涉，禽鱼每个亲。孤情属丘壑，一意避风尘。古道违浇俗，良朋托老身。不须烦再请，来与对松筠。
閒适
作者：叶太叔
朝代：明
体裁：五言律诗

穷老事不至，幽栖兴每新。得情看竹久，失记检书频。携杖徐徐步，逢鸥款款亲。路人遥指点，天地一閒身。
阁夜
作者：叶太叔
朝代：明
体裁：五言律诗

冥冥云气薄，澹澹月华生。天地愁中色，江山梦里情。林收清鹤夜，阁递远钟晴。何必鸡鸣候，依稀道念萌。
陈宣远携酒至竹所邀沈嘉则先生薛千仞同到得举字
作者：叶太叔
朝代：明
体裁：古风

幽居屏人徒，抱痾积寒暑。行药憩高林，题诗对孤屿。善谑感在昔，久敬想所与。扣门报兰朋，携尊就竹所。我师心皓皓，吾徒情楚楚。清响振天云，飞湍簸沙渚。嘹嘹紫雁来，采采赪霞举。斜日媚西山，素月挂东墅。欲使念嘉会，无惭酌芳醑。大雅庶同敦，绪论良足咀。
雨春
作者：叶太叔
朝代：明
体裁：五言律诗

新苔侵破榻，积雨懑空楼。湿过衔泥燕，饥翻失食鸥。水兼江树动，地接海云浮。腊月寒相近，龙钟拥敝裘。
雪日朗公见过乃有此赠
作者：叶太叔
朝代：明
体裁：古风

薄言客天都，雪花一夜厚。高卧众峰巅，梦饮酌北斗。忽报朗公来，使我梦却走。披衣与之坐，莲花出其口。灵光寒照人，空色消万有。送之出门去，残雪在枯柳。
鸱夷子
作者：叶太叔
朝代：明
体裁：六言诗

鞭尸何补抉眼，何苦入江不腐。怒气如虎我穿，尔肚尔受我弩。
上院判（十四韵）
作者：叶子奇
朝代：明

浩荡风云气，英雄虎豹姿。飞霜看下令，甘雨望兴师。破的千人骇，横戈万马驰。虎豹开列校，龙节镇边陲。城晓霜清角，天秋月满旗。山河百战外，人物再生时。细柳春营肃，崇莲夜漏迟。威行知不犯，事定契无为。公议皆归德，深恩欲颂诗。自惭生也晚，况复数逢奇。李早汾阳识，苏求太尉知。热非炉上炙，天笑井中窥。大业今伊始，偏城岂足羁。会须盟券铁，勋业冠彤墀。
北榭
作者：叶子奇
朝代：明
体裁：古风

北榭凭回风，嶪岌古城隈。琼窗映绮户，出入相褰开。向为何王宫，而今安在哉？独有檐外花，随风散琼瑰。苟尚存此居，孰使行人来？空阶落桂子，点点令人哀。
南唐故址
作者：叶子奇
朝代：明

唐主宫垣集暝鸦，垣边几座野人家。尚余一片繁华地，宜种红蓝内苑花。
南楼
作者：叶子奇
朝代：明
体裁：古风

秋夜寻笛声，徘徊上南楼。南楼何峭丽，下瞰大江流。昔王事宴赏，往往乘清秋。七十二女娥，双双发秦讴。为乐苦未央，明月满上头。岂知慢藏多，骨肉散不收。雕墙雨久蚀，绘壁苔空稠。尚有松柏风，吹声落岩幽。我来凭其墟，北望古神州。
县舍即事
作者：叶子奇
朝代：明

朝日开衙暮散衙，略无一刻及春华。偶过县舍坡陀外，随分春风领菜花。
塘上闻兰香
作者：叶子奇
朝代：明

大谷空无人，芝兰花自香。寻根竟不见，茅草如人长。
壬寅重九
作者：叶子奇
朝代：明

白雁风高落木洲，人间岁月水东流。山城又是当吹帽，数点黄花冷淡秋。
复次仲修韵
作者：叶子奇
朝代：明

春风村巷淡如秋，细雨和云点点愁。正是别魂招不返，落花流水下溪头。
天岳新居二首
作者：叶子奇
朝代：明

道院僧居相与邻，绿阴门巷不生尘。落花飞絮无情绪，只解年年断送春。茅斋新卜小山东，野竹盘根旧有丛。柔绿近抽三两个，便能摇影向春风。
天岳新居（二首）
作者：叶子奇
朝代：明

茅斋新卜小山东，野竹盘根旧有丛。柔绿近抽三两个，便能摇影向春风。
天岳新居（二首）
作者：叶子奇
朝代：明

道院僧居相与邻，绿阴门巷不生尘。落花飞絮无情绪，只解年年断送春。
宿白羊湖
作者：叶子奇
朝代：明

客思官程意转迷，湘江南去草萋萋。待寻无树人家宿，免得中宵谢豹啼。
寄履斋
作者：叶子奇
朝代：明

凿池取青天，鱼向天上游。夜静风不波，一痕山月秋。
寓玉清观
作者：叶子奇
朝代：明

径草微微护浅沙，小山丛竹玉清家。牵牛延蔓无多碧，点缀秋光一两花。
寨上过重九
作者：叶子奇
朝代：明

客子光阴似水流，西风吹老菊花秋。今年不用登高去，人在青山最上头。
岳州歌
作者：叶子奇
朝代：明

绿波晴漾白鼍池，郭外人家有酒旗。客思独如杨柳树，春风愁绪万条丝。
岳阳晚兴四首
作者：叶子奇
朝代：明

落日秋天鸿雁，长洲烟水蒹葭。沅澧尚留兰芷，武陵难觅桃花。洞庭万顷秋月，君山一点晚烟。安得幅巾无事，酒船吹笛江天。暮雨渔村春溟，晓霜枫叶秋酣。人世花开花落，山光湖北湖南。长天秋水一色，落日青山半衔。雁浦烟波渔笛，龙阳风雨归帆。
岳阳晚兴（四首）
作者：叶子奇
朝代：明

暮雨渔村春溟，晓霜枫叶秋酣。人世花开花落，山光湖北湖南。
岳阳晚兴（四首）
作者：叶子奇
朝代：明

洞庭万顷秋月，君山一点晚烟。安得幅巾无事，酒船吹笛江天。
岳阳晚兴（四首）
作者：叶子奇
朝代：明

落日秋天鸿雁，长洲烟水蒹葭。沅澧尚留兰芷，武陵难觅桃花。
岳阳晚兴（四首）
作者：叶子奇
朝代：明

长天秋水一色，落日青山半衔。雁浦烟波渔笛，龙阳风雨归帆。
己亥元日寓舍独坐对雨
作者：叶子奇
朝代：明

清坐无憀独客来，一瓶春水自煎茶。寒梅几树迎春早，细雨微风看落花。
徽严道中
作者：叶子奇
朝代：明

经行古官道，何处有人家。时见荒山脚，一川荞麦花。
懊恼曲
作者：叶子奇
朝代：明

绿珠酒半酣，吹笛对明月。金谷楼正高，万骑已如雪。
杨褒忠公墓
作者：叶子奇
朝代：明

步出城南门，来吊褒忠墓。墓高三四尺，棠梨已无树。昔人重忠节，尸祝掞崇宇。自从兵甲兴，万物散风雨。碑为攻城炮，屋作临冲柱。凄凉今日事，岂异金源苦。冢傍新骨多，狼籍相撑拄。饥乌啄人肠，飞过淮河去。
桃花流水（《龙泉十八景》之二）
作者：叶子奇
朝代：明

渔郎得事无藏机，桃源遂使人间知。武陵老仙亦欠事，水流却遣飞花随。此间别有天一片，松萝漠漠开烟霏。外人无用问服食，胡麻饭熟芜菁肥。
流连乐
作者：叶子奇
朝代：明

欢乐自我事，岂复关汝家。不知问何罪，惊侬张丽华。
湘中怨
作者：叶子奇
朝代：明

帝车从此去，不见帝车回。日日登台望，湘江白浪来。
漫兴
作者：叶子奇
朝代：明

功名富贵两亡羊，且尽生前酒一觞。多种好花三百本，短篱风雨四时香。
石门茅屋
作者：叶子奇
朝代：明

藤萝抱石门自牢，茅屋谁怕秋风高。落花芳草共幽独，清风白昼何萧骚。山中无地着野马，世间万事如牛毛。不见崇墉贮歌舞，春风容易长蓬蒿。
过严先生钓台
作者：叶子奇
朝代：明

君为利名隐，我为利名来。
羞见先生面，黄昏过钓台。
过磊石
作者：叶子奇
朝代：明

洞庭五月凉气多，轻风卷浪生微涡。小船挂帆不荡桨，后船来和前船歌。月白船头大鱼出，天青水底悬星河。千里故人不在眼，有酒欲饮将如何。
长沙水陆洲
作者：叶子奇
朝代：明

长沙城西湘水流，客来城下系孤舟。隔江几树残杨柳，留与啼乌伴白头。
隐居
作者：叶子奇
朝代：明

苍石红泉少隐家，牵牛延蔓绕篱笆。不知满径秋多少，凉露西风淡泊花。
题张原琛蓬窗
作者：叶子奇
朝代：明

银丝鱼鲙碧芹羹，曾记扁舟越上行。今日小轩风味似，满川风雨看云生。
题花木翎毛画（二首）
作者：叶子奇
朝代：明

海棠花未开，枝上春禽语。东风几何时，满地飞红雨。
题花木翎毛画（二首）
作者：叶子奇
朝代：明

濛濛花上雾，五月海榴红。幽禽哢晴昼，叶底听惺憁。
黄鹤楼眺望二首·其一
作者：叶子奇
朝代：明
体裁：七言律诗

黄鹤楼前江水流，隔江遥见汉阳洲。洲边草色回鹦鹉，客里年华付白鸥。鄂渚楼台非故国，巴陵风雪待行舟。若为唤取回仙笛，吹散烟波一段愁。
黄鹤楼眺望二首·其二
作者：叶子奇
朝代：明
体裁：七言律诗

拍手阑干最上头，谪仙豪气少陵愁。江山好处无多景，天地分时有此楼。云气常涵江阁雨，月光先占海门秋。仙家鹤背如鹏背，借我扶摇九万游。
秋日游仙洞
作者：叶官
朝代：明
体裁：七言律诗

三洞层岩宿雾中，携筇登眺胜崆峒。微茫树色千峰雨，远近秋声万壑风。风浪石含烟泛白，鹿田叶落半飘红。已寻飞练冰壶吐，直上朝真天地空。
一剪梅
作者：叶宪祖
朝代：明
体裁：曲

一夜春归不可招。红也难饶。紫也难饶。閒心若个殢眉梢。醒也难消。睡也难消。
一剪梅
作者：叶宪祖
朝代：明
体裁：曲

旦上：落尽棠梨野絮飘。蜂也无聊。蝶也无聊。疏窗红日坐来高。脂也慵调。粉也慵调。
一封罗
作者：叶宪祖
朝代：明
体裁：曲

众：朋情契最赊。偶相逢即一家。莫惜十千平乐价。任取村罍浮紫霞。西窗剪烛。欢情转加。梨花门掩。良宵正遐生：胡兄。。偶然相谑君休讶。
一江风
作者：叶宪祖
朝代：明
体裁：曲

我觑丰标似。对镜刚一照。入眼平生少。恨香轺。蓦地惊尘。听彻金铃小。不免从小路作急赶上去。行介：心慌路转遥。心慌路转遥。天昏意自焦呀。好了。。行来喜得重逢巧杂推小旦车贴丑同上介。
一江风
作者：叶宪祖
朝代：明
体裁：曲

爱春韶。赋得清平调。归路昏烟绕。小生招贴贴见介：阿呀。我走不上了。车儿慢些走。杂：晓得了。作慢行介贴：天色晚了。便揭起这帘儿。怕些甚么。揭帘介小旦：谩招摇。试捲湘帘。四顾人踪杳。小生觑小旦介小旦：谁家一俊豪。谁家一俊豪。将奴魆地瞧。教人掩面羞难道。
一江风
作者：叶宪祖
朝代：明
体裁：曲

盼花朝。好日看看到。准备双眸瞭。那妖娆。瞥地回车。要看十分饱。斜阳挂柳梢。斜阳挂柳梢。天街渐寂寥。香车未至难猜料。
一江风
作者：叶宪祖
朝代：明
体裁：曲

逐回飙。油壁车儿小。早近迎仙道。遇介丑：这位官人又在前面了。贴：左右是这些应试的秀才。一双饿眼。便舍他看看罢。管他则甚。丑：这等我也布施他瞧瞧罢。正是与人方便。自己方便。待我也慢慢的行。小旦见介：恋游镳。去了还来怕。就里藏圈套。贴附小旦耳介：炼师你休疑。这就是温飞卿。小旦：原来可意苗。原来可意苗。丰神故自超。天生一副才和貌。
七娘子
作者：叶宪祖
朝代：明
体裁：曲

小旦道妆贴随上：洞箫声彻清尘垢。掩松关逍遥自由。贴：积气黄房。凝神绛府。合随缘好把诗囊搆。
三学士
作者：叶宪祖
朝代：明
体裁：曲

诗句包笼怜俊雅。多情讨个根芽。鸾堪比翼期相偶。鎞取加冠许配咱。有日契姻成结发。相酬和消受煞。
三学士
作者：叶宪祖
朝代：明
体裁：曲

贴：一首诗神权执伐。不须费酒赔茶。郎如镜里鸾成匹。娘似钗头玉未瑕只怕你得第之后。。有个綵毬楼上打。他情分辜负煞。
不是路
作者：叶宪祖
朝代：明
体裁：曲

小户低廛。急叩双镮莫滞延净惊介：为甚的。声喧乱女儿。你且进去了。我把。柴扉试启问何缘。旦下净开门见介丑：赵妈妈。我们奉当朝令狐丞相老爷所差。特来聘你令爱。与补阙李爷做二夫人的净：阿呀。你们。莫胡言我女儿呵。。荆钗已结朱陈眷纵。金屋难教拥翠钿末：你这老妇人好不知世事。我老爷便强娶了民间一个女子。打甚么紧。你也。须通变我老爷呵。。熏天炙手难轻撼。料应不免。料应不免。
么篇
作者：叶宪祖
朝代：明
体裁：曲

逐狡兔人争捷。守枯株我独愚。靠家风没个亲爷护。赂权门少的钱神铸。换儒衣羞把新声度。从教曳白自登科。饶咱制锦空延伫。
九回肠
作者：叶宪祖
朝代：明
体裁：曲

数日来凝思偏甚。比春初闷绪还深。心苗别是愁波沁。不是盼归舟信息难寻。淹将绕指閒中意。堕却英雄百炼心。单愁恁。诗成不羡回文锦。效乐羊窃比规箴。郎才出众因何放。妾面羞郎傍晚临。诗已写完。侍儿。你拿去交与老苍头。叫他明早一路接上去。见了官人。送这书与他看。丑：晓得旦：〔急三鎗〕。教他明日里往前途去须迎问。这双鱼袋休得浪浮沈。
二郎神
作者：叶宪祖
朝代：明
体裁：曲

承垂悯。做冒汉衣冠纪信。解我重围心自领今日。夫荣妇贵。分毫总赖担承。小旦：姐姐。这也不消说起了。旦：闻你身在云房。心暗省。得全名。不胜欣幸笑介：还有一件。。缔新盟。特为你打合双星。
于飞乐
作者：叶宪祖
朝代：明
体裁：曲

扫华堂供帐具。今日里幸逢佳丽。
五供养
作者：叶宪祖
朝代：明
体裁：曲

堂前闹嚷敢是。司马题桥。游子严装。见介生：小生今日起身应试。特请岳母出来拜别净：好好。你。看花游帝里。挟策射明光莫为我。孩儿悒怏。度晨昏自有区区相傍你。着鞭须及早。行迈好徜徉但愿。一举成名慰人凝望。
似娘儿
作者：叶宪祖
朝代：明
体裁：曲

旦同丑扮侍儿上：柳色已深深。空懊恼望断佳音。几番不语停织纴。怕他柔肠转炽。雄心渐折。特地沈吟。
侥侥令
作者：叶宪祖
朝代：明
体裁：曲

诗词多慨切。发愤在神京得。尚友群贤相驰骋。博得这功名煞有因。
倘秀才
作者：叶宪祖
朝代：明
体裁：曲

小旦：俺待向花前诵真经几巡。启金炉把名香自焚。住居的清隐。山书小篆文。一会价鼓琴邀夜月。一会价看鹤舞閒云。不与那烟霞厮浑。
倾杯序
作者：叶宪祖
朝代：明
体裁：曲

诗章。语句新。意味长。才貌都休讲。只盼着天台。比着湘渚。践着巫山。多少思量。信豪如太白。艳过韩偓。赋同元亮。好似弄琴心坐间翻出凤求凰。
八声甘州
作者：叶宪祖
朝代：明
体裁：曲

副净：我丞相爷呵。南衙。威权独把。看熏天炙手。孰敢争差把。如天之福。没来由选择伊家。小生：选择着我。便有甚福。副净：闱中试文劳暂假料。不负多才温八叉。酬酢。有千金厚礼相加。
八声甘州
作者：叶宪祖
朝代：明
体裁：曲

小生：唗。冲冠怒发。怪觑人轻贱。直恁矜誇纵是。当朝元宰也须。要谦谦下士为嘉况且。向人乞怜应礼下。何事骄人一谜奢我温官人文字。一向也肯舍与人的。只是你们这样的人。我偏不肯轻易一个字儿。。休喳。谩思量代笔生花。
凤皇阁
作者：叶宪祖
朝代：明
体裁：曲

小生上：风花拈咏。谩把才情誇宋。尽堪踪迹似飘蓬。不换醉乡一梦。觅凰求凤。近有个人儿意中。
出队子
作者：叶宪祖
朝代：明
体裁：曲

全然不济。全然不济。休说文齐福乃齐。日家许我定联魁。莫待看花去较迟。来赴春闱。颙望转痴。
出队子
作者：叶宪祖
朝代：明
体裁：曲

生上：久离乡井。久离乡井。游学留连在帝京。三年大比集群英。思际扶摇万里程。同赴春闱。颙望转深。
出队子
作者：叶宪祖
朝代：明
体裁：曲

禅心清淡。禅心清淡。懒把浮名担子担。桃嵓撇却杏园探。无奈昌黎说再三。来赴春闱。颙望转贪。
出队子
作者：叶宪祖
朝代：明
体裁：曲

风流独占。风流独占。长被春愁带酒淹。飞仙幸许效鹣鹣。走马催妆彩笔拈。来赴春闱。颙望转添。
剔银灯
作者：叶宪祖
朝代：明
体裁：曲

生：他来京邸衰翁已殂。抛尘垢云房长住。旦：哦。李补阙死了。鱼家妹子就出了家。这信可是实的么生：怎么不实。。玄机宝号多声誉。与温郎许谐鸳侣。旦：哦。与温飞卿订了婚姻之约。这等说。这鸾鎞一定是鱼家妹子与温飞卿的了生：正是。。姻符。鸾鎞定取。旦：是那个做媒生：便是没有媒人。这事还要借重夫人。。执伐事劳卿为渠旦。
剔银灯
作者：叶宪祖
朝代：明
体裁：曲

行过路风景甚都。瞻望处琳宫瑶户。贴上见介：夫人。请瞻拜圣像。旦拜介：三清庙貌千灵护。愿皈依与人作福道姑。我问你观中。有。仙姝。西房姓鱼。须传说我专来叩庐。
北点绛唇
作者：叶宪祖
朝代：明
体裁：曲

杏苑迷途。蓬山失步。儒冠误。谩自嗟吁。怕向青天诉。
北端正好
作者：叶宪祖
朝代：明
体裁：曲

蕊珠圆。琼花润。香馥郁。蕊珠圆。光的溜。琼花润俺本是。天谪降玉府仙真。劣尘凡谁相亲。入玄门则盼西池近。
单调风云会
作者：叶宪祖
朝代：明
体裁：曲

乍消魂再顾偏添俏。玉脸芙蓉笑嗏。。难整翠云翘。柔枝频袅。后来几步轻那。显得金莲小。不负多才配阿娇。记取蛾眉仔细描。
古轮台
作者：叶宪祖
朝代：明
体裁：曲

占风光。园林此日斗奇芳。千红万紫将人晃。凭栏争赏。细与平章。敢借名花厮傍。倾国娇姿。可堪俛仰。应知含笑有君王。欢情独鬯。向沈香亭北徜徉。指痕尚染。脸窝宜笑。醉容难状。丽质果无双。开花傍日边。红杏稍堪方。
哭相思
作者：叶宪祖
朝代：明
体裁：曲

净：出门不必苦迟疑。生：得失从来未可期。旦：一举首登龙虎榜。十年身到凤皇池。
唐多令
作者：叶宪祖
朝代：明
体裁：曲

净赵母上：苦守未亡年。贫居祇自怜。幸然有女正芳妍。旦上：喜得萱亲身健在。相依傍。免忧煎。
啼莺序
作者：叶宪祖
朝代：明
体裁：曲

出家已绝尘世情。喜形影凄清。伴花前一卷残经。夜来独对孤灯。玉壶中清思映彻。火宅里热心灰冷。旦：只怕未必。小旦：枉垂矜。凌霄野鹤。端不羡和鸣。
四块玉
作者：叶宪祖
朝代：明
体裁：曲

翠屏空。金风荡。鸳瓦上。霜初降。空对着景物凄凉。偏惹得情怀悒怏。云窗月宇。料得难终傍。待觅个人儿相随唱。整衣衫卖弄容光。学吟哦矜誇伎俩那些。可心情便许成双。
园林好
作者：叶宪祖
朝代：明
体裁：曲

看今朝春日载阳。想皇都琼林正芳。纷纷的计偕争上。你及早治行装。你及早整游缰。
天下乐
作者：叶宪祖
朝代：明
体裁：曲

外：你晓得季子还家事也无。妻也么孥忒狠毒。怕他讨花封惹得多琐琐。小生：浪仙。既不归家。便在此投个相知。閒游几时也罢。何必祝发。外：如今五侯宅不待宾。七贵门空自呼咳。。便有树谁家肯借乌。
天下乐
作者：叶宪祖
朝代：明
体裁：曲

生冠带上：当年踪迹困泥尘。不意乘时亦化鳞。为报乡闾亲戚道。如今席帽已离身。
太师引
作者：叶宪祖
朝代：明
体裁：曲

贴上：袖笼着两种多情话。问仙郎西邻几家。奴家绿翘。承炼师差遣。送诗与温飞卿。闻得母亲说。西邻第二家是他寓所。此间想是了。不免径进。见介贴：官人敢是温飞卿么。小生：小生正是。小仙姑。莫不是鱼炼师的侍女绿翘姐姐么。贴：秀才们天生帮衬。小名儿甚处详察我本是。仙家侍女金雀把。差排做奉使乘槎。小生：既是炼师差来。有何说话。贴：相酬答。新诗一札。教贱妾亲来拜覆贤达。
太师引
作者：叶宪祖
朝代：明
体裁：曲

送新诗不是轻勾搭。俊秋波曾经看么。为甚的没些音耗。好教人闷煞情芽若是。云心水性情分寡。怎供出梦蝶寻花。还疑讶敢是。诗词未佳。鸳鸯簿须别有缘法。
女冠子
作者：叶宪祖
朝代：明
体裁：曲

生冠带上：传呼契友过庭院。忙倒屣敢迟延。
字字锦
作者：叶宪祖
朝代：明
体裁：曲

烟霞绕画楼。羽鹤迎清昼。逢迎懒出门。谁是忘机友。自清幽。手捧一卷黄庭。黄庭外那识人间尘垢。休休。虚名所累。惹起无端应酬。如今掩关。掩关春雨后。好谢却剡溪舟。好谢却剡溪画舟。屏牛车载酒。紫芝歌一曲。紫芝歌一曲。终朝讨得安安静静。潇潇洒洒。着甚的劳劳碌碌。奔奔走走。况又苦与人不偶末丑中净净上。
宝鼎现
作者：叶宪祖
朝代：明
体裁：曲

旦上：征人久滞长安。少妇闺中目断。
寄生草
作者：叶宪祖
朝代：明
体裁：曲

古用三冬足。今开万卷馀。论多闻记得起轲贤注。有神思搜得出湘灵句。负奇才撰得就阿房赋。可怜教妾若为容。这是文章自古无凭据小生。
尾声
作者：叶宪祖
朝代：明
体裁：曲

净：送君此去乘桃浪。稳取龙门直上生背介：只怕。点额应羞返故乡。
尾声
作者：叶宪祖
朝代：明
体裁：曲

天将暮。别去忙。谢不尽樽前雅贶旦：你这女长庚。好和平章诗一章。
尾声
作者：叶宪祖
朝代：明
体裁：曲

旦：长安此去无多远。你好把程途速趱我。今日愁颜换笑颜。
尾声
作者：叶宪祖
朝代：明
体裁：曲

槲园性格耽游戏。把两个佳人扯作一堆。妆点新词自解颐。
尾声
作者：叶宪祖
朝代：明
体裁：曲

珠玑两授殊刻铭。怎能勾今宵可闰。把三载离情慢慢评。
尾声
作者：叶宪祖
朝代：明
体裁：曲

难摆脱情魔障。肯向人间魅阮郎。怕学那少室仙姝枉自忙。
山桃犯
作者：叶宪祖
朝代：明
体裁：曲

打叠下新诗样。结抹在瑶钗上。输情已逐青鸾往。传言谩学红娘莽。种桃许折向玄都傍。审端的不如嫁作鸳鸯。
川拨棹
作者：叶宪祖
朝代：明
体裁：曲

骊歌唱。送征衫别话长。把鸾鎞身伴收藏。把鸾鎞身伴收藏。似双双留连不忘。合：待临岐心自伤。猛回头泣数行。
引
作者：叶宪祖
朝代：明
体裁：曲

小旦同末上：蕊珠宫外香云合。世网从今蹬脱。
忆多娇
作者：叶宪祖
朝代：明
体裁：曲

朝夕俱。情意孚。拚得孤身救你两命危比似。夜出荥阳解楚围。净：我儿。鱼家姐姐既有这等高谊。我们拜谢。同拜介：谢得提携。谢得提携。使我牢笼脱离。
忆多娇
作者：叶宪祖
朝代：明
体裁：曲

痛数奇。事不虞。祸遘当权怎设施。炙手熏天力怎支要。强娶娇姿。强娶娇姿。怎把牢笼脱离。
念奴娇
作者：叶宪祖
朝代：明
体裁：曲

旦扮公主生末扮内监副净丑扮宫女上：洛阳盛丽。但春当三月。花开争赏。谁似皇家多宠泽。贵主园亭虚敞。杂树生香。流莺弄响。占得春晖广。名花无价。晓来人报齐放。
念奴娇序
作者：叶宪祖
朝代：明
体裁：曲

摇漾。赤玉盘倾。碧囊香散。不须声价数姚黄勾引得。几阵蜂蝶颠狂。相向。微晕檀心。轻笼鹤羽。寿安姿态最堪赏合前小旦。
念奴娇序
作者：叶宪祖
朝代：明
体裁：曲

春风旖旎。把韶华万种。一齐交付花王。锦绣丛中谁得似。嫣然倾压群芳。不枉。国色朝酣。天香夜染。诗人费尽此誇奖。合：休负却名园胜景。同举霞觞净。
恋芳春
作者：叶宪祖
朝代：明
体裁：曲

生上：藻思云渊。风流嵇阮。一身落魄堪怜。自有漫漫浩气。直贯重玄。不肯随人长短。也不肯媚人自荐。同消遣。诗酒朋侪。尽堪尽日盘桓。
懒画眉
作者：叶宪祖
朝代：明
体裁：曲

双蛾簇簇护春娇。断脸微红睡半销。芳情想已逗纤腰。閒行莫向城南道。怕有行春吉士挑。
懒画眉
作者：叶宪祖
朝代：明
体裁：曲

小旦：梁间语燕似争巢。百啭莺簧欲罢调。日长深院静萧萧几多。困倦谁将到。觉比前春更寂寥。
懒画眉
作者：叶宪祖
朝代：明
体裁：曲

新来略觉损容标。剩把閒情付彩毫。吟诗生怕及夭桃。几番盼杀张京兆。翠黛留将懒自描。
懒画眉
作者：叶宪祖
朝代：明
体裁：曲

旦：一番花雨过亭皋。满地残红湿未飘。趱将新绿上芭蕉。应知断送人多少。消得春归能几遭。
扑灯蛾
作者：叶宪祖
朝代：明
体裁：曲

生：我猛然思去日。刚肠欲自裂。若不用辛勤。只恐又遭前辙也。从今志决。弃家乡不惮周折丑：官人。你。要读书村庄静贴。又何须他州外郡苦离绝。
挂真儿
作者：叶宪祖
朝代：明
体裁：曲

小生上：客院寒风渐洒洒。凄凉味早入窗纱。绿绮空挑。丹枫未转。惹得无端萦挂。
接云鹤
作者：叶宪祖
朝代：明
体裁：曲

久闻仙子冠名流。将因问俗一相求。
斗黑麻
作者：叶宪祖
朝代：明
体裁：曲

小旦：我一缕微躯原贱同侍儿你。两口无虞我心甘贯鱼妈妈。自古为朋友者死。我今日此举。何劳你们。相拜谢。感恩私只有一件。还须。厚赂居间免使。临期露机。合：苍天鉴知。前途望护持。从此牵肠。从此牵肠。试问重逢甚时。
斗黑麻
作者：叶宪祖
朝代：明
体裁：曲

我母子颠连似寒灰可欺你。慷慨周旋似阳和再吹。矜义侠。敢捐躯古有。黄屋将军今属。青闺黛眉。合：苍天鉴知。前途望护持。从此牵肠。从此牵肠。试问重逢甚时。
桂枝香
作者：叶宪祖
朝代：明
体裁：曲

净：孀居孤蹇。年时衰倦。膝前无继美佳儿。眼底有能文娇媛。苦愆期少缘旦：你休苦。愆期少缘但得你。老来康健。大家欢忭净：我。意悬悬。但教连理儿成树。始得忘忧母似萱。
梁州序
作者：叶宪祖
朝代：明
体裁：曲

花攀红杏。身依青桂。天遣姮娥作配。洛阳春好。名园遍觉芳菲。若论名倾南国。貌压东家。绝艳真无比。那堪才思也谢娘齐。何幸高枝得并栖。合：佳景至。良缘会。暮春天分外莺花媚。须畅饮十分醉外冠带杂随上。
梁州序
作者：叶宪祖
朝代：明
体裁：曲

趁天街尽放香蹄。过花溪遥闻清吹。下官贾岛。闻温飞卿成亲。特来贺喜。杂报介旦小旦贴下见介外：适闻君新娶。特来贺喜。怎么夫人们见了小弟。都避了进去。生：想是年兄做过和尚。怕你眼毒。外笑介：若论温年嫂从道姑出身。正该同席。好画做三教一图了。生：说得妙。快请二位夫人出来。旦小旦见介外：真个神如秋水。态比春云。雅带神仙气。向小生低介：温郎虽不俗还也落便宜。须傍柔乡深处栖。合：佳景至。良缘会。暮春天分外莺花媚。须畅饮十分醉。
榴花泣
作者：叶宪祖
朝代：明
体裁：曲

新诗读罢。不觉赧盈颊。多讪笑。浪讥切看介：怎么说。教咱归傍晚来些又说。见郎君妾面羞遮想介：且住。我娘子这诗是激劝我的意思。不要怪他。只是我做了堂堂的男子。直待妇人讥笑。不思奋发。岂不自愧。我今晚如醉初醒。如梦初觉了。。我待磨穿砚铁。喜从今唤醒庄生蝶。看他年昼锦还家。免教人独归昏夜。
步步娇
作者：叶宪祖
朝代：明
体裁：曲

旦同杂上：翠幕雕舆把长途并。历尽蘼芜径。驱驰不暂停。瑞霭欣瞻。帝城遥映。杂：禀夫人。此间已是老爷寓所。请进去。末：夫人到了。生接见介合：得意上金门。喜夫荣妻贵谁相并。
步蟾宫
作者：叶宪祖
朝代：明
体裁：曲

小生冠带杂随上：龙津春碧惊时变。取上第官居京苑。友朋迎宅眷。庆团圆。拜贺令人欣羡。
汉宫春
作者：叶宪祖
朝代：明
体裁：曲

末上：杜子奇穷。叹生来轗轲。骨肉西东。聘得文姝赵女。两擅才容。豪门相逼。仗鱼娘女侠帲幪。成婚后。春闱同赴。谁知触怒奸雄。失意惭归故里。赖佳人激勉。奋志登庸。更寄新词称庆。京邸相逢。温郎情致。为投诗竟遂牵红。看一对鸾鎞分合。总关多少情踪。
江儿水
作者：叶宪祖
朝代：明
体裁：曲

旦：我曾把讥评句。聊申劝勉情也只为。牛衣对泣怜同病一向。鱼书久绝谁堪倩。鸳俦两拆空孤另。盼得到南宫得隽。女婿乘龙。自觉不胜欣幸。
江儿水
作者：叶宪祖
朝代：明
体裁：曲

生：我幸遇文明昼也。思观上国光只怕你。春云载笔无情况因此。公车不忍匆匆上慢。劳你劝驾情词畅旦：你。何事为奴惆怅。雌伏柔情怎误雄飞千丈。
江行
作者：叶宪祖
朝代：明
体裁：七言律诗

杳霭中流二水分，人传此地吊湘君。南天渐隐巴陵树，西塞犹飞梦泽云。傍晚鱼龙常涌沫，隔江凫雁自呼群。年来已觉风波惯，枕上渔榔处处闻。
油胡卢
作者：叶宪祖
朝代：明
体裁：曲

外：待说甚留须表丈夫。又不是戴乌纱不可无。到省得白鬑鬑终日费妆涂。小生：只怕穿的戴的都不如意。外：帽僧伽盼不上宫花簇。着袈裟巴不就罗袍绿。一副生擦擦苦肝肠。一条瘦岩岩贱体肤。到头来刘蕡命薄冯唐暮。因此蚤拚却做浮屠。
海棠春
作者：叶宪祖
朝代：明
体裁：曲

钦承朝命司春试。看济济盛明多士。
混江龙
作者：叶宪祖
朝代：明
体裁：曲

外：别无缘故。只为长安献策枉驰驱。直弄得一身困乏。两鬓萧疏。姓字难教题甲榜。声名甚日满皇都。空怀楚玉。浪泣鲛珠。前程渐迫。后事难摹。不能勾领春风看遍洛阳花。到不如讨閒身静对菩提树。皈心禅定。寄迹精庐。
清江引
作者：叶宪祖
朝代：明
体裁：曲

众：诗人终日街头走。不顾人疵谬今朝。剥得面皮红。笑破傍人口。及早把扇儿遮。休回首。
滚绣毬
作者：叶宪祖
朝代：明
体裁：曲

小旦：想我命孤单难谐仕女姻。骨寒微羞登阀阅门。副净：小娘子。我兄弟不少你穿的戴的。小旦：休誇称烧手样宝钗笼鬓。不希罕称身材绣袄罗裙。副净：是了。这穿戴的虽是等閒。我兄弟却又好个俊俏的人品。小旦：俏潘安不足称。粉何郎枉自伦。俺可不向泼巫山梦中着紧。谁待想莽桃花洞里寻春。副净：你这般青春年少。怎么落莫得过小旦：纵教。春随流水休凝思。直待老逐飞花肯断魂。做个物外閒人。
滴溜子
作者：叶宪祖
朝代：明
体裁：曲

才郎的。才郎的彩毫在手。娇娘的。娇娘的蕊珠在口。果然凤交鸾友。相携入洞房欢浓似酒。愿祝夫妻天长地久。
煞尾
作者：叶宪祖
朝代：明
体裁：曲

小旦：谢得恁开笼放鹤多情分。兀自个指点桃源好避秦。讨得逍遥自在身。过却清幽几度春。仙女双成可等伦。玉阙丹台煞亲近。直待朝元驾彩云。方信道欲海无边亏咱去得紧。
煞赚
作者：叶宪祖
朝代：明
体裁：曲

刚跳脱世间尘。谁耐做书中蠹。再学那寒窗吃苦。祇不过漫兴吟诗趁蹇驴。竹院风徐。梅岭香舒。这都是山僧受用清閒趣。小生：浪仙。你说便如此说。到底来终须还俗求名外：咳。。论年华隙驹。觑功名腐鼠。休想俺今生逃墨更归儒。
玉交枝
作者：叶宪祖
朝代：明
体裁：曲

东床虚谎。赖周全依依洞房。一朝分袂多悽怆。怕担阁南国明珰向旦介：为博那。影中金马与玉堂先抛闪。目前凤枕和鸳帐。合：愿此去观花曲江。愿此去锦还故乡。
玉芙蓉
作者：叶宪祖
朝代：明
体裁：曲

千秋信自坚。半世从人贱。直浮云富贵。浩气瀰漫。任情放诞曾无忌。挥手云霄不受怜。合：心难按。每牢骚问天。问何缘倒颠豪杰致难堪。
玉芙蓉
作者：叶宪祖
朝代：明
体裁：曲

我昂藏正少年。流落谁青眼几时得。策名飞步独冠群贤聊存笔札寻常应。直取丝桐独自弹。合：心难按。每牢骚问天。问何缘倒颠豪杰致难堪。
玉芙蓉
作者：叶宪祖
朝代：明
体裁：曲

潘安貌比芳。卫玠神偏朗。论丰姿特秀。照眼琳琅。年华未满三旬上。欲缔佳姻恰正当奴家曾记得炼师有诗说。易求无价宝。难得有情郎。。珍奇赏。纵千金易偿。算难求风流独占有情郎。
玉芙蓉
作者：叶宪祖
朝代：明
体裁：曲

饭牛惜夜寒。扪虱于时蹇。便所期已矣。独坐悠然如今。登楼有我非王粲。却酒从教逐阮宣。合：心难按。每牢骚问天。问何缘倒颠豪杰致难堪外。
琐窗郎
作者：叶宪祖
朝代：明
体裁：曲

丑副净：那酸丁惯作波澜。播流言。徒实繁。一朝得势便拟包弹。乘其未发急宜防患合：纵教。文成云锦定遭讪。空落莫。枉嗟叹。
琐窗郎
作者：叶宪祖
朝代：明
体裁：曲

怪乔才忒煞轻儇。特传言。辄作悭。不思领诺敢肆刁顽。如今悔却当初垂盼合：从教。文成云锦定遭讪。空落莫。枉嗟叹。
生查子
作者：叶宪祖
朝代：明
体裁：曲

春光满帝城。车马天街竞。贵主喜相招。暂了看花兴。
生查子
作者：叶宪祖
朝代：明
体裁：曲

趋朝曙色寒。退食馀清宴。千里觅才人。使我频凝盼副净进见介。
生查子
作者：叶宪祖
朝代：明
体裁：曲

鸾封沐宠荣。托荷随夫命。主第请看花。妆点多齐整。
画眉上海棠
作者：叶宪祖
朝代：明
体裁：曲

净：有女在秦楼。幸遇萧郎缔佳偶。喜结缡今夕。省母殷忧。亏他巧腾那绣阁衾裯因此。生脱就寒门箕帚。合：真辐辏。看取骨肉团圆。百年相守。
画眉上海棠
作者：叶宪祖
朝代：明
体裁：曲

金鼎麝烟浮。摇漾华堂烛光溜。喜十年婚媾。始遂绸缪。躲离了劈手鹰鞲。打合上齐眉鸳偶。真辐辏。看取骨肉团圆。百年相守。
番卜算
作者：叶宪祖
朝代：明
体裁：曲

小生上：少小负才名。志气凌终贾。几年落魄走江湖。肯折千金价。
番卜算
作者：叶宪祖
朝代：明
体裁：曲

生：花送远行人。柳拂新羁马。外：停鞭且自约朋侪。共策南征驾。
番山虎
作者：叶宪祖
朝代：明
体裁：曲

两地暗相牵。小立无言独倚阑。帘捲东风。镇日重门掩。含愁攒翠黛。无心整钿鬟。鸳闱自守。绣线懒拈。频将蓍草揲。金钗当卜钱。试问题桥客。何时昼锦还。雁帛鱼笺。雁帛鱼笺。怎得迢迢远传。
番山虎
作者：叶宪祖
朝代：明
体裁：曲

他挂名金榜。得意长安。想此时人争羡。翩翩一少年。我正愁无赖。几将望眼悬。蓦地里泥金捷报传。不是我昔年相劝勉。今日里缘何得上天我。再写诗笺。再写诗笺。聊志区区贺言。
短拍
作者：叶宪祖
朝代：明
体裁：曲

黯黯愁魂。黯黯愁魂。茕茕暮景。止留将一女身边。送与恶姻缘。少不得活离死怨女儿。你且慢死。待做娘的先死了。或者得他怜念。有个舍放你的日子。。拚把残年断送。生博取你夫妇永团圆。
称人心
作者：叶宪祖
朝代：明
体裁：曲

笙歌促沸。对面难堪娇殢同拜介小生小旦送酒介。
窣地锦裆
作者：叶宪祖
朝代：明
体裁：曲

小生：连朝朋旧和高篇。携手沧洲白日閒。外：春风常在故人前。美酒清讴解客颜。
簇林莺
作者：叶宪祖
朝代：明
体裁：曲

旦：你休推故当顺情。管明朝开绣屏。孤雌幸有双鸾并一个。多情的长卿一个。能文的女媖。果然才貌相辉映。合：早圆成温家玉镜。准备照娉婷。
粉蝶儿
作者：叶宪祖
朝代：明
体裁：曲

生旦上：上国观光。一曲阳关迭唱。
红衲袄
作者：叶宪祖
朝代：明
体裁：曲

他本是蕊珠宫女偓佺今住在。白云乡閒小院。生：这等说起来。是个女冠了。他有甚好处。小生：绽芙蓉不数他娇姿茜。洒琅玕偏誇他锦字鲜。生：既如此说。这女子是才貌兼全的了。年兄曾与他订盟么小生：他已。赠鸾鎞情意坚。生：哦。赠鸾鎞小生：许我。配鸾俦盟誓远。生：这等何不就娶了他小生：只为着。径路无媒有约难成也。担阁佳期空自煎。
红衲袄
作者：叶宪祖
朝代：明
体裁：曲

小生：喜今日荷仁兄金玉言念吾曹不是。远人情木石转。幕中人空有牵丝愿。月下老曾无系足缘。生：如今尽好择配小生：我也曾。向兰房访丽娟我也曾。倩蜂媒求淑媛饶与你。看遍长安无数名花也只有那。红杏高枝近日边。
红衲袄
作者：叶宪祖
朝代：明
体裁：曲

有一个偶相逢佛殿前。小生：他也不是相国之女生：有一个。暗牵情红叶片。小生：他也不是个宫人生：有一个。傍村庄色比桃花茜。小生：他也不生在村家生：有一个。住红楼名和柳带连。小生：他也不养在豪家生：莫不是。逗春心绿绮弦。小生：不是新寡的文君生：莫不是。坠银鞭为那红粉面。小生：不是李亚仙这般妓女生：多分是。路近蓝桥有个云英也。勾引裴航得遇仙。
红衲袄
作者：叶宪祖
朝代：明
体裁：曲

生：我羡你玉京游方少年我羡你。画屏间多妙选。问温家应觅乘龙眷。效杨生须寻种玉田为甚么。咏周诗尚馀窈窕篇为甚么。掩章台未描眉黛浅常闻得。不孝三条无后当忧也早难道。醉枕书囊只独眠。
绕红楼
作者：叶宪祖
朝代：明
体裁：曲

旦上：晓听鸡鸣问寝初。临镜了日满庭除。生上：晋接才休。雨馀春暮。合闺阁且欢娱。
缑山月
作者：叶宪祖
朝代：明
体裁：曲

小旦上：静锁白云堂。睡起竹方床。展黄庭一卷自焚香。奈朔风初壮。诗情未快。闷思偏长。
缕缕金
作者：叶宪祖
朝代：明
体裁：曲

丑扮老苍头上：年华迈。怕跋涉。身扶青竹杖。跌介：又遭跌。日行三十里。看看将夜。望前村灯火店星列。谁家可安歇。谁家可安歇。
缕缕金
作者：叶宪祖
朝代：明
体裁：曲

生策马上：驱骄马。逐轻车。不辞筋力倦。路途赊。镇把家乡盼。看看近也。恨前途早已夕阳斜。归心转深切。归心转深切。
罗袍歌
作者：叶宪祖
朝代：明
体裁：曲

傍路游镳初罢。有村歌相应。社鼓轻挝。行人趱路漫嗟呀。奔驰尽为浮名挂。行偏倦。途更遐。枝头点点集昏鸦。唇初渴。力渐乏。为询沽酒向谁家。
罗袍歌
作者：叶宪祖
朝代：明
体裁：曲

谩策雕鞍骄马。把春泥踏碎。半杂飞花。芳郊取次布韶华。柳丝搓得鹅儿乍。偷回盼。天一涯。山村迢递渐笼沙。春行日。风物佳。人生何必苦思家。
节节高
作者：叶宪祖
朝代：明
体裁：曲

升沈会有时。枉心痴。文章声价俱高贵。今何夕。是吉期。称良会。尽将女侠标奇异。凭教打入英豪队。更对斜晖进馀觞。人人莫负升平世。
菊花新
作者：叶宪祖
朝代：明
体裁：曲

净众同上：一朝名姓动星台。列戟高门昼日开。补衮愧非才。只感荷圣恩如海。
西地锦
作者：叶宪祖
朝代：明
体裁：曲

净上：喜得苍天相佑。今宵幸配鸾俦。杂请介旦上：堂前几遍催妆就。对人无奈娇羞杂照常喝介生旦送酒介。
西地锦
作者：叶宪祖
朝代：明
体裁：曲

生上：自恨生来多疚。佳期一向稽留。谁知好事来相辏。翻因意外戈矛。
诵子令
作者：叶宪祖
朝代：明
体裁：曲

净扮道姑上：尘途扰扰厌逢迎。少小离家觅上清。撇得爱河求净品。行看羽化上蓬瀛。
诵子令
作者：叶宪祖
朝代：明
体裁：曲

净：仙娥貌比许飞琼。袅娜真堪掌上擎。小旦：师父请转。待小道拜见。对拜介小旦：幸有真仙为伴侣。愿求法力指迷程。
赏宫花
作者：叶宪祖
朝代：明
体裁：曲

佳篇见投他怎敢。糊涂了应酬众：他。胸中悬藻鉴何难。笔底恣搜求。合：滴露研朱非草草。从容鉴定庶无尤。
赏宫花
作者：叶宪祖
朝代：明
体裁：曲

笙歌沸稠。看华灯晃彩球。迎取风流婿。好去结绸缪。此夜鹊桥牢驾定。管教织女会牵牛。
锁南枝
作者：叶宪祖
朝代：明
体裁：曲

外贾岛僧服上：行吟遍。散步閒寻思。景色真宛然我。得趣在言前。描情直无限。山僧贾岛。欲题李凝幽居。模情写景。信步到此。作沈吟介：哦有了。閒居少邻并。草色入荒园。鸟宿池边树。僧推月下门。过桥分野色。移石动云根。暂去还来此。幽期不负言作又沈吟介：僧推月下门。推字敢怕不如敲字么。。惊人句只在一字间。费商量肯胡乱。
锁南枝
作者：叶宪祖
朝代：明
体裁：曲

我闻名久。会面难。今朝始识贾浪仙你难道。有意习枯禅竟。无心事轩冕如今大比将近。你及早把。精蓝远梵呗捐。整儒冠事鏖战。
锁南枝
作者：叶宪祖
朝代：明
体裁：曲

承明府。奖借偏。须臾死灰觉复然只怕。知己望虽专我。鲰生运多蹇不能勾。登金马步木天末：先生。你说那里话。及早。蓄须眉事柔翰。
锁南枝
作者：叶宪祖
朝代：明
体裁：曲

鸣驺盛。拥节严。行行避人谁敢前。外闯过众拿见末介众：禀老爷。这和尚闯道末：你既出了家。怎不。趺坐向蒲团到。閒游在街畔外：山僧怎敢閒游。只是。因题咏觅句艰。苦沈吟不觉把节旄犯。
长拍
作者：叶宪祖
朝代：明
体裁：曲

寂寂孤身。寂寂孤身。寥寥庭院。并没个外人厮见。谁行指引。向朱门漏泄婵娟。忽地祸从天。我寸衷匪石。肯容轻转。忍使乔郎怀碧玉。挥毫重赋绿珠篇奴既不肯失身。亦不贻累母亲。。若他强逼成姻眷。拚一个珠沈玉碎。蚤赴黄泉。
雁来红
作者：叶宪祖
朝代：明
体裁：曲

你是璘珣的玉树柯。倏移根向大罗我。相逢亦是前因果。小旦：质愧生来浊。入门敢自耽慵惰。合：相随和云窗雾阁。朝共晚修清课。
雁过声
作者：叶宪祖
朝代：明
体裁：曲

贴上：娘行。有人悬想。题诗句代他转将。见介小旦：绿翘。方才你母亲到来。有何话说贴：有个。西邻宋玉饶清况。把新诗写柔肠。倩青鸾殷勤递送云房。小旦：近来送诗的颇多。可意的甚少。我也不耐烦看他贴：这诗不比他人。。温郎。人共奖。诗词俊逸多名望。比似你俏心儿还自赏。
霜天晓角
作者：叶宪祖
朝代：明
体裁：曲

芳邻姊妹。朝夕多欢契。为甚喧声鼎沸。忙来取问因依。
风马儿
作者：叶宪祖
朝代：明
体裁：曲

身住神仙白玉京。尘不到。断逢迎。贴：炼师。殿上有位夫人。说姓赵。是炼师的旧相识小旦：一定是赵家姐姐了。道有请。。旧知交相叩开花径。见介合：相看掩面。休说眼还青。
馀文
作者：叶宪祖
朝代：明
体裁：曲

温香软玉亲消受。枯鱼活水正相投。好把新诗几唱酬。
驻云飞
作者：叶宪祖
朝代：明
体裁：曲

位列台阶。一旦成名震九垓。槐柳分行摆。桃李迎门待嗏。。饶有出群才。也须托赖。若肯相招。料得忙趋拜念小人呵。。此去传言事必谐。
驻云飞
作者：叶宪祖
朝代：明
体裁：曲

君马龙骧。大宛骑来进上方。晓立金鸾仗。暮宿天开帐嗏。。色映御袍黄。辉煌一样。圣主无为。不遣游情荡。八骏空传送穆王。
驻云飞
作者：叶宪祖
朝代：明
体裁：曲

懊恨儿天。末：怎么儿天丑：天者夫也。。辜负我多情。重唱：鲍四弦孔圣人书云。伤人乎。不问马。那朱文公解得好。说是贵人贱畜。如今我的官人将妾换马。却是贵畜贱人了。。他把论语来翻变。畜贵到将人贱嗏。。怪得你好心偏记得古人有言。槽边生口枕边妻。昼夜轮流一样骑。若把这妈换那马。怕君暗里折便宜。。为甚么舍着婵娟。换着金鞯。要骑到三边。扫尽胡膻。标写在燕然。图画在凌烟。全不念一马一鞍。一马一鞍。曾发下深深愿如今把马牵到我家来。把我抬到他家去呵。。教我满面羞惭怎向前啐。。且抱琵琶过别船。
驻云飞
作者：叶宪祖
朝代：明
体裁：曲

文运天开。明岁南宫选俊才俺大爷呵。。要把魁名赛。文字须遮盖嗏。。温李旧同侪。文章出色。假手他行。必定添光彩你此去呵。。礼重言甘莫弄乖。
驻云飞
作者：叶宪祖
朝代：明
体裁：曲

汗血骅骝。灭没权奇骨相优。响道金镮斗。照眼银鞍溜嗏。。人马擅风流。紫衣轻覆。十里天街。一望春如绣。整备看花得意游。
驻云飞
作者：叶宪祖
朝代：明
体裁：曲

玉面��。跨上征鞍八尺高。骑出长安道。驰向阴山峤嗏。。云外玉鞭摇。横行天表。惯逐轻车。净把胡尘扫。归饮城隅气正豪。
驻马听
作者：叶宪祖
朝代：明
体裁：曲

故友情谐。念彼年华已渐衰。尚自祥麟绝种。雏凤空巢。玉燕难怀。明珠不惜买裙钗。赠他也非为閒情债。合：为觅妆台。即忙前去。休教迟挨丑。
驻马听
作者：叶宪祖
朝代：明
体裁：曲

村舍茅斋。幻出娇娘真艳色。他有芙容妆脸。杨柳欹腰。恰似豆蔻含胎。领将严命去安排。定知好事圆成快。合：为觅妆台。即忙前去。休教迟挨。
鹧鸪天
作者：叶宪祖
朝代：明
体裁：曲

寻生替死德无伦。剖玉分钗各怆神。惟有感恩并积恨。万年千载不成尘。
黄莺儿
作者：叶宪祖
朝代：明
体裁：曲

从小擅雕虫。这诗词要更工。助情还仗多情种。花笺一封。春心几重。会亲符箓凭他用。似题红。怜才有意。必定许乘龙。
黄莺儿
作者：叶宪祖
朝代：明
体裁：曲

闻道紫云丛。有飞仙绝世容。谩誇神女双成董。词华锦笼。清思玉融。一齐都上毛锥弄。问天公。才情相对。能有几人同。
黄龙衮
作者：叶宪祖
朝代：明
体裁：曲

香风展素裘。香风展素裘。莲步纡云袖。绰约丰姿。望望频翘首。外：只不知他看中那个的诗哩。众：莺俦燕侣。鸾交凤友。只在这霎时间相成就。
官坊洞
作者：叶宫桃
朝代：明

古洞傍溪头，突兀真奇迹。门前萝薛深，阴阴入路窄。白昼飞晴云，滴沥泻山液。空响撼轰雷，坐蹬润苍壁。四壁烟云象，玲珑如刻画。再从深处寻，晞微光照隙。寒生流水声，听久清魂魄。未审荒村中，灵秘自谁辟？胜境不知名，沉晦良可惜。吁嗟乎人生，遁迹亦同然！
临江仙·经东园故居
作者：叶小纨
朝代：明

旧日园林残梦里，空庭闲步徘徊。雨干新绿遍苍苔。落花惊鸟去，飞絮滚愁来。探得春回春已暮，枝头累累青梅。年光一瞬最堪哀。浮云随逝水，残照上荒台。
浣溪沙·为侍女随春作
作者：叶小纨
朝代：明
体裁：词

髻薄金钗半亸轻。佯羞微笑隐湘屏。嫩红染面太多情。长怨曲栏看门鸭，惯嗔南陌听啼莺。月明帘下理瑶筝。
浣溪沙·为侍女随春作
作者：叶小纨
朝代：明

髻薄金钗半亸轻。佯羞微笑隐湘屏。嫩红染面太多情。长怨曲阑看门鸭，惯嗔南陌听啼莺。月明帘下理瑶筝。
浣溪沙·新月
作者：叶小纨
朝代：明

纤影黄昏到小楼。弱云扶住柳梢头。捲帘依约见银钩。妆镜慵开才出匣，蛾眉学画半含愁。清光先自映波流。
临江仙·端午
作者：叶小鸾
朝代：明

团扇新裁明月影，珠帘半上琼钩。榴花红到玉钗头。彩丝宜续命，绿砌绕忘忧。酒泛菖蒲香玉碎，嫩红双靥横秋。画船何处闹歌楼。萧萧烟雨外，还锁楚江愁。
临江仙·端午
作者：叶小鸾
朝代：明
体裁：词

团扇新裁明月影，珠帘半上琼钩。榴花红到玉钗头。綵丝宜续命，绿砌绕忘忧。酒泛菖蒲香玉碎，嫩红双靥横秋。画船何处闹歌楼。萧萧烟雨外，还锁楚江愁。
仙坛奉呈泐师
作者：叶小鸾
朝代：明
体裁：七言绝句

身非巫女惯行云，肯对三星蹴绛裙。清吹声中轻脱去，瑶天笙鹤两行分。
减字木兰花
作者：叶小鸾
朝代：明

睡花蝴蝶。枕上梦魂轻似叶。几许秋声。恼乱琴心病茂陵。云横露霭。天外青山何处在。蕉雨潇潇。不管人愁只乱敲。
减字木兰花·秋思
作者：叶小鸾
朝代：明

暮虫凄切。独倚疏帘清夜月。怅望瑶台。不见飞琼步月来。秋光如练。江上芙蓉开欲遍。流水残霞。断送西风入鬓华。
凤来朝·春日书怀旧作
作者：叶小鸾
朝代：明

小院闲无事。步花阴、嫩苔雨渍。弄明光、几叠琴弦腻。曲槛畔、情何似。静对圣贤书史。一炉香、尽消梦思。翠幕外、东风起。不觉又、欲瞑矣。
别蕙绸姊
作者：叶小鸾
朝代：明

岁月惊从愁里过，梦魂不向别中分。当时最是无情物，疏柳斜阳若送君。枝头馀叶堕声干，天外凄凄雁字寒。感别却怜双鬓影，竹窗风雨一灯看。
别蕙绸姊·其二
作者：叶小鸾
朝代：明

枝头馀叶堕声干，天外凄凄雁字寒。感别却怜双鬓影，竹窗风雨一灯看。
别蕙绸姊（二首）
作者：叶小鸾
朝代：明
体裁：七言绝句

岁月惊从愁里过，梦魂不向别中分。当时最是无情物，疏柳斜阳若送君。
千秋岁·即用秦少游韵
作者：叶小鸾
朝代：明

草边花外，春意思将退。新梦断，闲愁碎。慵嫌金叶钏，瘦减香罗带。庭院悄，只和镜里人相对。过了秋千会。荷叶将成盖。春不语，难留在。几番花雨候，一霎东风改。肠断也，每年赚取愁如海。
南柯子
作者：叶小鸾
朝代：明

庭际花枝袅，帘前汉渚横。断肠何必问吹笙。但见海棠叶上、露星星。墙月深深照，炉香细细零。谁家闺妇又砧声。搅得梦魂无赖、不堪情。
南柯子·九日
作者：叶小鸾
朝代：明

日暖茱萸好，霜飞菡萏衰。碧云山外夕阳催。自有竹篱斜径、菊花开。烟重迷疏柳，阴浓笼湿苔。画楼时送暗香来。且去待看明月、倒金杯。
南柯子·秋夜
作者：叶小鸾
朝代：明

门掩瑶琴静，窗消画卷闲。半庭香雾绕阑干。一带澹烟红树、隔楼看。云散青天瘦，风来翠袖寒。嫦娥眉又小檀弯。照得满阶花影、只难攀。
卜算子·秋思
作者：叶小鸾
朝代：明

天澹水云平，风袅花枝动。罗幕凉生翠袖轻，柳外飞烟共。独座思悠扬，箫管慵拈弄。怅冷西窗一夜香，寂寞添幽梦。
后庭花破子·夜思
作者：叶小鸾
朝代：明

朝来烟雨繁。金炉香缕翻。坐久还慵立，眠多愁梦烦。掩重门、落花流水，依稀随断魂。
咏画屏美人
作者：叶小鸾
朝代：明

庭雪初消月半钩，轻漪月色共相流。玉人斜倚寒无那，两点春山日日愁。红深翠浅最芳年，闲倚晴空破绮烟。何似美人肠断处，海棠和雨晚风前。
咏画屏美人·其二
作者：叶小鸾
朝代：明

红深翠浅最芳年，闲倚晴空破绮烟。何似美人肠断处，海棠和雨晚风前。
咏画屏美人（二首）
作者：叶小鸾
朝代：明
体裁：七言绝句

庭雪初消月半钩，轻漪月色共相流。玉人斜倚寒无那，两点春山日日愁。
唐多令·秋夜
作者：叶小鸾
朝代：明

灯晕伴残更。萧萧落叶轻。诉穷愁、草际虫声。栏外芭蕉新嫩绿，仍做出，旧秋声。罗被夜凉清。凄然梦亦惊。透纱窗、月影纵横。几遍鸡声啼又晓，空蹙损，两山青。
如梦令
作者：叶小鸾
朝代：明

雁唳西风天际。槛外梅花香细。今夜与明朝，试共相看不睡。且睡。且睡。守岁何如别岁。
如梦令·辛未除夕
作者：叶小鸾
朝代：明

风雨帘前初动。早又黄昏催送。明日总然来，一岁空怜如梦。如梦。如梦。惟有一宵相共。
将授戒再呈泐师
作者：叶小鸾
朝代：明
体裁：七言绝句

弱水安能制毒龙，竿头一转拜师功。从今别却芙容主，承侍猊座沐下风。
小重山·晓起
作者：叶小鸾
朝代：明

春梦朦胧睡起浓。绿鬟浮腻滑、落香红。妆台人倦思难穷。斜簪玉，低照镜鸾中。徐步出房栊。闲将罗袖倚、立东风。日高烟静碧绡空。春如画，一片杏花丛。
己巳春哭六舅母墓上（即张倩倩）
作者：叶小鸾
朝代：明
体裁：五言绝句

十载恩难报，重泉哭不闻。年年春草色，肠断一孤坟。
忆秦娥·秋思
作者：叶小鸾
朝代：明
体裁：词

湘钩揭。梧桐落向银床咽。银床咽。半庭斜日，数堆黄叶。绣屏一缕消香怯。花阑又见飞蝴蝶。飞蝴蝶。怪他轻薄，捣衣时节。
忆秦娥·秋思
作者：叶小鸾
朝代：明

湘钩揭。梧桐落向银床咽。银床咽。半庭斜日，数堆黄叶。绣屏一缕销香怯。花阑又见飞蝴蝶。飞蝴蝶。怪他轻薄，捣衣时节。
捣练子·暮春月夜
作者：叶小鸾
朝代：明

春寂寂，月溶溶。落尽红香剩绿浓。明月清风同翠幕，夜深人静小窗空。
早春红于折梅花至偶成
作者：叶小鸾
朝代：明

迟迟帘影映清宵，日照池塘冻欲消。公主梅花先傅额，美人杨柳未垂腰。纱窗绣冷留馀线，绮阁香浓绕画绡。试问待儿芳草色，阶前曾长翠云条？
早春红于折梅花至偶成（红于，侍儿名）
作者：叶小鸾
朝代：明

迟迟帘影映清宵，日照池塘冻欲消。公主梅花先傅额，美人杨柳未垂腰。纱窗绣冷留余线，绮阁香浓绕画绡。试问待儿芳草色，阶前曾长翠云条？
春日晓妆（丁卯，十二岁）
作者：叶小鸾
朝代：明
体裁：五言绝句

揽镜晓风清，双蛾岂画成。簪花初欲罢，柳外正莺声。
昭齐姊约归阻风不至
作者：叶小鸾
朝代：明
体裁：七言律诗

寒炉拨尽烬微红，漠漠红云黯碧空。离别遂如千里月，归期偏怅一帆风。愁边花发三春日，梦里年惊两鬓中。雨雪满窗消未得，定应握手几时同。
杏花天
作者：叶小鸾
朝代：明

翠烟无意撩书幌。带芳草、侵云渐长。晚风初作落花声，九十将阑未赏。南园路、风光暗想。听唤雨、鸣鸠两两。小池水皱萍漪绿，泛得红香惝惘。
水龙吟 秋思，次母忆旧之作，时父在都门 之二
作者：叶小鸾
朝代：明

芭蕉细雨潇潇，雨声断续砧声逗。凭栏极目，平林如画，云低晚岫。初起金风，乍零玉露，薄寒轻透。想江头木叶，纷纷落尽，只馀得、青山瘦。且问泬寥秋气，当年宋玉应知否。半帘香雾，一庭烟月，几声残漏。四壁吟蛩，数行征雁，漫消杯酒。待东篱、绽满黄花，摘取暗香盈袖。
水龙吟 秋思，次母忆旧之作，时父在都门 之二
作者：叶小鸾
朝代：明
体裁：词

芭蕉细雨潇潇，雨声断续砧声逗。凭阑极目，平林如画，云低晚岫。初起金风，乍零玉露，薄寒轻透。想江头木叶，纷纷落尽，只馀得、青山瘦。且问泬寥秋气，当年宋玉应知否。半帘香雾，一庭烟月，几声残漏。四壁吟蛩，数行征雁，漫消杯酒。待东篱、绽满黄花，摘取暗香盈袖。
水龙吟·次父六月二十四日作
作者：叶小鸾
朝代：明

昼长人静沉沉，绿杨正袅深深院。画帘低映，薄罗无暑，汗消珠钏。兰畹香消，湘筠影瘦，翠阴遮遍。听莲歌处处，悠扬逸韵，半入水风烟片。一霎雨馀明净，晚云如黛花如钿。舟移萍乱，芳香袖惹，媚风轻扇。一色红妆，千重翠盖，参差江面。更堪怜、归路平波杳杳，夕阳斜见。
水龙吟·秋思，次母忆旧之作，时父在都门
作者：叶小鸾
朝代：明

井梧几树凉飘，满庭景色仍如旧。啼鸦数点，斜阳一缕，挂残疏柳。有恨林花，无情衰草，风吹重又。看轻阴带雨，天涯万里，楼高漫频搔首。记泊石城烟渚，落红孤鹜常如绣。轻舟画舫，布帆兰枻，暮云天皱。水静初澄，蓼红将醉，早秋时候。对庭前、萧索西风，惟有寒蝉高奏。
河传
作者：叶小鸾
朝代：明

人坐。佳时瓜果。气朗长空。月宫。断霞半天衫袖红。重重。紫薇花影浓。曲沼芙蓉香满院。人正宴。数点晚萤见。倚针楼。看女牛。莫愁。今宵犹未秋。
河传·七夕
作者：叶小鸾
朝代：明
体裁：词

鸾扇。星钿霞钏。暂撇残机。步移。思量去年今夕时。凄其。未期先惨离。借得姮娥初月镜。窥瘦影。拂试翠眉整。驾云霓。河汉西。凄迷。只愁鸡暗啼。
河传·七夕
作者：叶小鸾
朝代：明

鸾扇。星钿霞钏。暂撇残机。步移。思量去年今夕时。凄其。未期先惨离。借得嫦娥初月镜。窥瘦影。拂试翠眉整。驾云霓。河汉西。凄迷。只愁鸡暗啼。
河传·秋景
作者：叶小鸾
朝代：明

风澹。疏阴凉浅。碧汉悠悠。玉钩。柳边挂斜西画楼。初秋。井梧先自愁。小幔轻云澄练绮。清光美。好把镜奁比。倚阑干。亸鬓鬟。远山。秋烟点黛弯。
洛阳春·咏柳
作者：叶小鸾
朝代：明

无数灞陵桥畔。离人泪染。一生空自管销魂，只赢得、腰肢软。陌上栏头长见。翠丝分线。和烟几度荡斜晖，误紫燕、归来晚。
洛阳春·柳絮
作者：叶小鸾
朝代：明

点点离魂如雨。轻狂随处。天涯不识旧章台，更阻断、游人路。蓦地送将春去。燕慵莺怃。飘飘闪闪去还来，拾取问、浑无语。
浣溪沙·书怀
作者：叶小鸾
朝代：明

几欲呼天天更赊。自知山水此生遐。谁教生性是烟霞。屈指数来惊岁月，流光闲去厌繁华。何时骖鹤到仙家。
浣溪沙·初夏
作者：叶小鸾
朝代：明
体裁：词

香到酴醾送晚凉，荇风轻约薄罗裳。曲栏凭遍思偏长。自是幽情慵捲幌，不关春色恼人肠。误他双燕未归梁。
浣溪沙·前夕
作者：叶小鸾
朝代：明

风透疏棂景色清。凄凄四壁怨蛩鸣。夜深微湿露无声。砌上落花和月落，帘前明月近花明。又看河汉半斜倾。
浣溪沙·同两姊戏赠母婢随春
作者：叶小鸾
朝代：明
体裁：词

欲比飞花态更轻。低徊红颊背银屏。半娇斜倚似含情。嗔带淡霞笼白雪，语偷新燕怯黄莺。不胜力弱懒调筝。
浣溪沙·同两姊戏赠母婢随春
作者：叶小鸾
朝代：明

欲比飞花态更轻。低徊红颊背银屏。半娇斜倚似含情。嗔带澹霞笼白雪，语偷新燕怯黄莺。不胜力弱懒调筝。
浣溪沙·小窗即事
作者：叶小鸾
朝代：明

竹径烟迷薜荔墙，好风摇曳弄垂杨。无情啼鸟向人忙。一曲瑶琴消午梦，半炉沉水爇春香。倚阑无语又斜阳。
浣溪沙·早春
作者：叶小鸾
朝代：明

灯夕初过冷未平。乍看今日试微晴。东风已解向人迎。梨蕊几时飘弱韵，柳条如欲荡柔情。隔墙何处按歌声。
浣溪沙·春夜
作者：叶小鸾
朝代：明

柳絮飞残不见春。近来闲煞惜花心。无聊独自步庭阴。紫燕未归馀画栋，黄昏先到怯囊琴。灯花月影两深深。
浣溪沙·春思
作者：叶小鸾
朝代：明

红袖香浓日上初。几番无力倩风扶。绿窗时掩闷妆梳。一向多慵嫌刺绣，近来聊喜学临书。鸟啼春困落花疏。
浣溪沙·春暮
作者：叶小鸾
朝代：明

一瞬春光最可嗟。东风老去夕阳斜。断肠芳草遍天涯。粉蝶眠春随梦去，游丝系树带花赊。可知春思在谁家。
浣溪沙·春暮
作者：叶小鸾
朝代：明

曲曲阑干绕树遮。半庭花影带帘斜。又看暝色入窗纱。楼外远山横宝髻，天边明月伴菱花。空教芳草怨年华。
浣溪沙·春闺
作者：叶小鸾
朝代：明

几日东风倚画楼。碧天清霭半空浮。韶光多半杏梢头。垂柳有情留夕照，飞花无计却春愁。但凭天气困人休。
浣溪沙·春闺
作者：叶小鸾
朝代：明

曲榭莺啼翠影重。红妆春恼澹芳容。疏香满院闭帘栊。流水画桥愁落日，飞花飘絮怨东风。不禁憔悴一春中。
浣溪沙·送春近作
作者：叶小鸾
朝代：明

春色三分付流水。风风雨雨送花休。韶光原自不能留。梦里有山堪遁世，醒来无酒可浇愁。独怜闲处最难求。
浣溪沙初夏
作者：叶小鸾
朝代：明

香到酴醾送晚凉，荇风轻约薄罗裳。曲阑凭遍思偏长。自是幽情慵卷幌，不关春色恼人肠。误他双燕未归梁。
浪淘沙
作者：叶小鸾
朝代：明

薄暮峭寒分。罗簟香焚。粉墙留影弄微曛。一缕茶烟和梦煮，却又黄昏。曲曲画湘文。静掩巫云。花开花落负东君。嫌取花开花又落，都是东君。
浪淘沙·春景
作者：叶小鸾
朝代：明

杨柳弄柔黄。缕缕纤长。海棠风醉艳红妆。折取一枝归绣户，细玩春光。春日对春妆。莺燕笙簧。横塘三月水流香。贴水荷钱波动处，两两鸳鸯。
浪淘沙·春闺
作者：叶小鸾
朝代：明

终日掩重门。莺燕纷纷。昼眠微醒觅残魂。强起亭亭临镜看，重整双云。倦倚碧罗裙。又早黄昏。侵阶草长旧愁痕。惟有垂杨千尺线，绾住馀曛。
浪淘沙·秋怀近作
作者：叶小鸾
朝代：明

青女降枝头。已解添愁。暮蝉声咽冷箜篌。试看夜来多少露，草际珠流。身世一浮鸥。岁月悠悠。问天肯借片云游。袅袅乘风归去也，直上瀛洲。
清平乐·命红于折秋海棠花
作者：叶小鸾
朝代：明

断烟撩乱。霁景穿庭院。草色苔痕添一半。染得秋光堪玩。流苏帐晓花开。海棠几蕊簪来。昨夜熏笼香冷，新寒多上妆台。
游仙诗
作者：叶小鸾
朝代：明

可是初逢萼绿华，琼楼烟月几仙家。坐中听彻凉州曲，笑指窗前夜合花。
游仙诗（琼章亡后，仲韶梦青衣小鬟持寄）
作者：叶小鸾
朝代：明

可是初逢萼绿华，琼楼烟月几仙家。坐中听彻《凉州曲》，笑指窗前夜合花。
满宫花·咏游春人
作者：叶小鸾
朝代：明

日融和，花媚妩。粉蝶摇枝娇舞。轻风吹落小桃红，燕子衔归绣户。草芊绵，人容与。共羡春光如许。紫骝金勒系垂杨，拾翠寻芳伴侣。
点绛唇·咏采莲女
作者：叶小鸾
朝代：明
体裁：词

粉面新妆，淡红衫子轻罗扇。昨宵邻伴。来约莲塘玩。棹泛扁舟，影共莲花乱。深深见。绿杨风晚。空载闲愁返。
点绛唇·咏采莲女
作者：叶小鸾
朝代：明

粉面新妆，澹红衫子轻罗扇。昨宵邻伴。来约莲塘玩。棹泛扁舟，影共莲花乱。深深见。绿杨风晚。空载闲愁返。
点绛唇·夏日雨景
作者：叶小鸾
朝代：明

竹径深深，流云晓度罗帏静。雨丝几阵。满地桐花冷。湿翠侵眉，纤晕苍苔影。看无尽。绮屏人映。一片潇湘景。
点绛唇·戏为一闺人代作春怨
作者：叶小鸾
朝代：明

新柳垂条，困人天气帘慵卷。瘦宽金钏。珠泪流妆面。凝伫凭阑，忽睹双飞燕。闲愁倦。黛眉浅淡。谁画青山远。
点绛唇·暮景
作者：叶小鸾
朝代：明

薄卷红绡，断霞西角斜阳远。昼长无伴。闲去题花扇。独倚阑干，看尽归鸦遍。轻云乱。凉风吹散。新月中天见。
玉楼春·春寒
作者：叶小鸾
朝代：明

南园蝴蝶飞无数。满院春寒帘幕护。深深人在小楼中，悄悄花开寒食路。映阶日色时将午。添得罗衣窗影暮。寂寥孤馆闭闲春，但见斜阳窥绣户。
玉蝴蝶·春愁
作者：叶小鸾
朝代：明

梦破晓风庭院，粉墙花影，睡起恹恹。几日双娥，愁损镜里春尖。看尽他、莺梭柳线，都织就、雾锦云缣。最难忺。催花小雨，依旧廉纤。堪怜。韶光淑景，芊芊芳草，寂寂钩帘。燕子归来，花香都向绿琴添。散闲愁、流红泛去，消酒困、湿翠飞黏。怯春衫。香烘袅袅，袖护掺掺。
玉蝴蝶·春愁
作者：叶小鸾
朝代：明
体裁：词

梦破晓风庭院，粉墙花影，睡起恹恹。几日双蛾，愁损镜里春尖。看尽他、莺梭柳线，都织就、雾锦云缣。最难忺。催花小雨，依旧廉纤。堪怜。韶光淑景，芊芊芳草，寂寂钩帘。燕子归来，花香都向绿琴添。散闲愁、流红泛去，消酒困、湿翠飞黏。怯春衫。香烘袅袅，袖护掺掺。
生查子·送春
作者：叶小鸾
朝代：明

风飘万点红，零落胭脂色。柳絮入帘栊，似问人愁寂。凭阑望远山，芳草连天碧。深院锁春光，去尽无寻觅。
疏帘淡月·秋夜
作者：叶小鸾
朝代：明

窗纱欲暮。渐暝色朦胧，暗迷平楚。断雁凄哀点点，远天无数。苍烟染遍西风路。剪江枫、飘红荻浦。画栏东角，疏帘底畔，徘徊闲伫。漫赢得、长宵如许。又锦屏香冷，绣帏寒据。满耳秋声，长向树梢来去。萧萧竹响还疑雨。悄窥人、嫦娥寒兔。壁摇灯影，空阶露结，怨虫相语。
疏帘淡月·秋夜
作者：叶小鸾
朝代：明
体裁：词

窗纱欲暮。渐暝色朦胧，暗迷平楚。断雁凄哀点点，远天无数。苍烟染遍西风路。剪江枫、飘红荻浦。画阑东角，疏帘底畔，徘徊闲伫。漫赢得、长宵如许。又锦屏香冷，绣帏寒据。满耳秋声，长向树梢来去。萧萧竹响还疑雨。悄窥人、嫦娥寒兔。壁摇灯影，空阶露结，怨虫相语。
碧芙蓉·秋思
作者：叶小鸾
朝代：明

曲径绕苍苔，秋意平铺，萧散无数。澹日移阶，几度寻花误。西风怨、露草寒螀，夜天凄、霖林烟树。隔桥杨柳，翠减长条，犹自依依故。青山云去杳，红楼日、又催暮。罗簟生寒，漫引新桐句。池塘映、芙蓉一叶，帘幕惊、海棠疏雨。阑干凭遍，妆台渐冷，黯黯无语空凝伫。
菩萨蛮
作者：叶小鸾
朝代：明

繁云遮住瑶天月。绣屏围处珠帘揭。风度绮罗香。秾姿映画堂。银花开火树。一夜星移曙。莫羡管弦声。还愁月未明。
菩萨蛮·元宵无月
作者：叶小鸾
朝代：明

画楼春弄东风软。灯山处处笙歌满。几点落梅花。侯家醉丽华。歌声还唤酒。夜色频催漏。云幕掩嫦娥。清光不放多。
菩萨蛮·初秋
作者：叶小鸾
朝代：明

池塘碧浸芙蓉面。莲房怨粉惊团扇。何处一声声。隔溪歌采菱。轻云流影急。秋入平芜色。寒雁几曾还。一江烟水寒。
菩萨蛮·小窗前梅花一树正开，为风雨狼籍，作此志悼
作者：叶小鸾
朝代：明

嫩寒初放枝头雪。倚窗深夜窥花月。晓起卷帘看。飘零满画栏。飞残千点白。点破苍苔碧。风雨几时休。巡檐索共愁。
菩萨蛮·春日
作者：叶小鸾
朝代：明

轻烟一抹连天碧。帘前规月和烟白。翠竹落梅疏。相怜雪霁初。博山香欲烬。风透纱窗冷。四望寂寥寥。闲阶花影摇。
菩萨蛮·秋夜
作者：叶小鸾
朝代：明

秋声又到梧桐井。半廊花雾笼虚影。试唤侍儿来。纱窗带月开。浮光怜露叶。暗草蛩凄切。何事独愁予。新词吟未如。
虞美人
作者：叶小鸾
朝代：明

一杯淡茗聊相赏。莫怪人惆怅。近来多病损红妆。不耐萧条清昼、卧琴床。侍儿漫把胭脂埽。委地还馀俏。春风著意半蹉跎。燕子不知花事、已无多。
虞美人
作者：叶小鸾
朝代：明

看花日日寻春早。捡点春光好。轻罗香润步青春。可惜对花无酒、坐看茵。昨宵细雨催春骤。枕上惊花瘦。东君为甚最无情。只见花开不久、便飘零。
虞美人·残灯
作者：叶小鸾
朝代：明

深深一点红光小。薄缕微烟袅。锦屏斜背汉宫中。曾照阿娇金屋、泪痕浓。朦胧穗落轻烟散。顾影浑无伴。怅然一夜漫凝思。恰似去年秋夜、雨窗时。
虞美人·看花
作者：叶小鸾
朝代：明

阑干曲护闲庭小。犹恐春寒悄。隔墙影送一枝红。却是杏花消瘦、旧时风。海棠睡去梨花褪。欲语浑难问。只知婀娜共争妍。不道有人为你、惜流年。
虞美人影·春日
作者：叶小鸾
朝代：明

海棠睡惹流莺恼。又是清明过了。杨柳水边多少。愁绪萦芳草。杜鹃枝上东风悄。碧玉栏前人杳。一夜绿娇红老。只恐春归早。
蝶恋花·七夕
作者：叶小鸾
朝代：明

飞鹊年年真不误。机石停梭，掩映河边渡。清露未消杨柳暮，落花借点疏萤度。月色风光都莫负。酒酌芳樽，不把佳时错。女伴随凉池上路，海棠花畔吹箫坐。
蝶恋花·兰花
作者：叶小鸾
朝代：明

碧玉裁成琼作蕊。馥郁清香，长向风前倚。楚畹当年思帝子，紫茎绿叶娟娟美。自道全无脂粉气。笑煞春风，红白匀桃李。幽谷芳菲谁得比，猗猗独寄琴声里。
蝶恋花·春愁
作者：叶小鸾
朝代：明

蓦地东风池上路。绿怨红消，竟是谁分付。不断行云迷楚树。闭门寒食梨花雨。雨后斜阳芳草处。闲把情怀，付与东君主。便向西园飘柳絮。不能飘散愁千缕。
蝶恋花·春闺
作者：叶小鸾
朝代：明

春半馀寒犹未褪。雨雨风风，赚得清明近。杨柳垂腰消酒困。海棠点靥藏春晕。一树桃花红雨阵。片片飞来，铺尽苍苔印。燕子不归难借问。东风易去还因甚。
蝶恋花·秋海棠
作者：叶小鸾
朝代：明

浅绿嫣红开几许。谁料西风，也解倾城妩。酒晕盈盈娇欲伫。檀心半吐轻含雨。剪向屏山深处贮。似笑如愁，旖旒怜还怃。低亸对人浑不语。断肠应恐人无绪。
蝶恋花·立秋
作者：叶小鸾
朝代：明

屈指西风秋已到。薄簟单衾，顿觉凉生早。疏雨数声敲叶小。小亭残暑浑如扫。流水年华容易老。秋月春花，总是知多少。准备夜深新梦好。露虫又欲啼衰草。
诉衷情·秋夜
作者：叶小鸾
朝代：明

蛩声泣罢夜初阑。香润彩笼残。多情明月相映，一似伴人闲。灯蕊细，漏声单。透香寒。萧萧瑟瑟，恻恻凄凄，落叶声乾。
谒金门·秋晚忆两姊
作者：叶小鸾
朝代：明

情脉脉。帘卷西风争入。漫倚危楼窥远色。晚山留落日。芳树重重凝碧。影浸澄波欲湿。人向暮烟深处忆。绣裙愁独立。
谒金门·秋晚忆两姊
作者：叶小鸾
朝代：明
体裁：词

情脉脉。帘捲西风争入。漫倚危楼窥远色。晚山留落日。芳树重重凝碧。影浸清波欲湿。人向暮烟深处忆。绣裙愁独立。
谒金门·秋雨
作者：叶小鸾
朝代：明

秋雨急。酿就晓寒相逼。竹箨凄迷芳径窄。一庭闲翠积。雁字无人寄得。落叶纷纷如摘。懒捻金针推指涩。绣床连夜湿。
踏莎行
作者：叶小鸾
朝代：明

昨夜疏风，今朝细雨。做成满地和烟絮。花开若使不须春，年年何必春来住。楼外莺飞，帘前燕乳。东君漫把韶光与。未知春去已多时，向人犹作愁春语。
踏莎行·忆沈六舅父
作者：叶小鸾
朝代：明

枝上香残，树头花褪。纷纷共作春归恨。十年客梦未曾醒，子规莫诉长离闷。回首天涯，愁肠萦寸。东风空递双鱼信。几番归约竟无凭，可怜只有情难尽。
踏莎行·早春即事
作者：叶小鸾
朝代：明

檐畔梅残，堤边柳细。暖风先送游人意。流莺犹未弄歌声，海棠欲点胭脂醉。鸟踏风低，烟横云倚。湘帘常把春寒闭。无端昨夜梦春阑，丝丝小雨花为泪。
踏莎行·秋景
作者：叶小鸾
朝代：明

悴叶零愁，清香入绣。王孙桂小涂黄就。画帘日影上银钩，松风一枕消清昼。片雨凉生，小风波皱。疏疏翠玉琅玕逗。断云飞尽碧天长，数枝烟柳斜阳瘦。
踏莎行·紫薇花
作者：叶小鸾
朝代：明

细剪胭脂，轻含茜露。芳菲百日浓辉聚。红妆懒去斗春妍，薰风独据珊瑚树。翠叶笼霞，琼葩缀雾。湘帘影卷猩姿雨。仙郎禁院旧传名，亭亭好伴西窗暮。
踏莎行·过芳雪轩忆昭齐姊
作者：叶小鸾
朝代：明
体裁：词

芳草雨乾，垂杨烟结。鹃声又过清明节。空梁燕子不归来，梨花零落如残雪。春事阑珊，春愁重叠。篆烟一缕销金鸭。凭栏寂寂对东风，十年离恨和天说。
踏莎行·闺情
作者：叶小鸾
朝代：明

意怯花笺，心慵绣谱。送春总是无情绪。多情芳草带愁来，无情燕子衔春去。倚遍阑干，斜阳几许。望残山水濛濛处。青山隔断碧天低，依稀想得春归路。
送蕙绸姊
作者：叶小鸾
朝代：明

丝丝杨柳拂烟轻，总为愁人送别情。惟有流波似离恨，共将明月伴君行。绿酒盈尊未及衔，那堪津树引征帆。情知此别难留住，相对无言湿杏衫。
送蕙绸姊·其二
作者：叶小鸾
朝代：明

绿酒盈尊未及衔，那堪津树引征帆。情知此别难留住，相对无言湿杏衫。
送蕙绸姊（二首）
作者：叶小鸾
朝代：明
体裁：七言绝句

丝丝杨柳拂烟轻，总为愁人送别情。惟有流波似离恨，共将明月伴君行。
阮郎归·秋夜
作者：叶小鸾
朝代：明

风飘黄叶怆辞枝。楼前处处飞。闲来无闷亦凄其。方知秋气悲。堪叹处，可怜时。倚栏空自知。徘徊魂梦欲何依。沉吟黯黯思。
阮郎归·秋思
作者：叶小鸾
朝代：明

红绡秋锁小栏西。绿鬟鸾镜低。晓妆初罢思依依。徘徊花影移。沉水爇，绮栊垂。闲愁不上眉。鸳鸯新绣裌罗衣。初寒半暖时。
雨中花·梨花
作者：叶小鸾
朝代：明

泪雨琼姿娇半吐。又一夜、风摇鬟雾。绣陌啼莺，画梁归燕，莫便催春去。脉脉柔情慵未足，叹寂寞、玉容难赋。今夜黄昏，明朝庭院，空锁重门暮。
雨夜闻箫
作者：叶小鸾
朝代：明
体裁：七言绝句

纱窗徙倚倍无聊，香烬熏炉懒更烧。一缕箫声何处弄，隔帘微雨湿芭蕉。
鹊桥仙·题画山水
作者：叶小鸾
朝代：明

柴扉不掩，翠微欲滴，断岸芦花风寂。远峰云树两朦胧，曲径杳、崎岖难觅。平波澹澹，长松历历，玉洞仙床咫尺。闲来看尽思悠然，恨不得、将身飞入。
鹧鸪天 壬申春夜梦中作五首 其一
作者：叶小鸾
朝代：明
体裁：词

一卷楞严一炷香。蒲团为伴世相忘。三山碧水魂非远，半枕清风梦引长。依曲径，傍回廊。竹篱茅舍尽风光。空怜燕子归来去，何事营巢日日忙。
鹧鸪天 壬申春夜梦中作五首 其三
作者：叶小鸾
朝代：明
体裁：词

野径春来草放齐。碧云天晓乱莺啼。紫笙吹彻缑山上，清磬敲残鹫岭西。红馥馥，绿萋萋。桃花杨柳共山蹊。遥看一抹烟云处，带雨春帆近日低。
鹧鸪天 壬申春夜梦中作五首 其四
作者：叶小鸾
朝代：明
体裁：词

雨后青山色更佳。飞流瀑布欲侵阶。无边药草谁人识，有意山花待我开。闲登眺，莫安排。啸吟歌咏自忘怀。飘飘似欲乘风去，去住瑶池白玉台。
鹧鸪天·其二
作者：叶小鸾
朝代：明
体裁：词

春雨山中翠色来。萝门攲向夕阳开。朝来携伴寻芝去，到晚提壶沽酒回。身倚石，手持杯。醉时何惜玉山颓。今朝未识明朝事，不醉空教日月催。
鹧鸪天·其五
作者：叶小鸾
朝代：明
体裁：词

西去曾游王母池。琼苏酒泛九霞卮。满天星斗如堪摘，遍体云烟似作衣。骑白鹿，驾青螭。群仙齐和步虚词。临行更有双成赠，赠我金茎五色芝。
鹧鸪天·壬申春夜梦中作五首
作者：叶小鸾
朝代：明

一卷楞严一炷香。蒲团为伴世相忘。三山碧水魂非远，半枕清风梦引长。依曲径，傍回廊。竹篱茅舍尽风光。空怜燕子归来去，何事营巢日日忙。春雨山中翠色来。萝门攲向夕阳开。朝来携伴寻芝去，到晚提壶沽酒回。身倚石，手持杯。醉时何惜玉山颓。今朝未识明朝事，不醉空教日月催。野径春来草放齐。碧云天晓乱莺啼。紫笙吹彻缑山上，清磬敲残鹫岭西。红馥馥，绿萋萋。桃花杨柳共山蹊。遥看一抹烟云处，带雨春帆近日低。雨后青山色更佳。飞流瀑布欲侵阶。无边药草谁人识，有意山花待我开。闲登眺，莫安排。啸吟歌咏自忘怀。飘飘似欲乘风去，去住瑶池白玉台。西去曾游王母池。琼苏酒泛九霞卮。满天星斗如堪摘，遍体云烟似作衣。骑白鹿，驾青螭。群仙齐和步虚词。临行更有双成赠，赠我金茎五色芝。
鹧鸪天·夏日
作者：叶小鸾
朝代：明

处处蝉声咽柳亭。隆隆日午正当庭。莲香有水红妆倩，竹粉无风翠影停。挥扇子，候凉生。疏帘小簟却银屏。南熏日暮无行雨，唤煞啼鸠不耐听。
鹧鸪天·春怀
作者：叶小鸾
朝代：明

日上花梢睡未醒。绣衾香暖梦留人。依依柳眼天边碧，澹澹山眉镜里青。无意绪，惜娉婷。绿阶芳草伴愁生。东风吹梦知何处，空听流莺槛外声。
西湖竹枝歌·其一
作者：叶广居
朝代：明
体裁：词

水长西湖一尺过，湖头狂客奈愁何。鲤鱼吹浪杨花落，听得橹声归思多。
游天童寺
作者：叶应骢
朝代：明
体裁：七言律诗

赏心随处物吾偕，上已登临景更佳。犹喜山僧能雅淡，不妨诗客共诙谐。杯盘狼藉三更月，诗墨淋漓万仞厓。扰扰风尘浑脱摆，相将身世到无怀。
送左侯小洲归宁德
作者：叶廷模
朝代：明

荒鸡喔喔天欲曙，骊歌初唱声悲苦。强将杯酒慰斯须，舟人捩柁频挝鼓。恶说南风五两轻，吹帆直过韩江浦。子规啼破月三更，悄悄孤舟宿何许。河阳县里叹春归，万树桃花谁是主。回看时事转愁多，摩挲双石泪如雨。
暮岭
作者：叶惠仲
朝代：明
体裁：七言律诗

小径跻危石甃荒，行行转觉暮途长。鱼灯射水明如磷，山麝归来暗自香。月黑远天星彩白，崖倾飞瀑雨声凉。还家细向灯前说，可怪浮生有底忙。
西湖山居
作者：叶挺英
朝代：明

地僻故人稀，莓苔多鸟迹。文峰耸日边，宝剑横山侧。陟屺仰功勋，瞻云思竹帛。穷经苦蠹鱼，何日售荆璧。壑外泉声冷，林间鸟韵幽。蝶翻红蓼岸，云涌翠山楼。白露千岩碧，黄花一径秋。月明何处笛，趁入涧溪流。
西湖山居·其一
作者：叶挺英
朝代：明

地僻故人稀，莓苔多鸟迹。文峰耸日边，宝剑横山侧。陟屺仰功勋，瞻云思竹帛。穷经苦蠹鱼，何日售荆璧。
西湖山居·其二
作者：叶挺英
朝代：明

壑外泉声冷，林间鸟韵幽。蝶翻红蓼岸，云涌翠山楼。白露千岩碧，黄花一径秋。月明何处笛，趁入涧溪流。
送澹师还丹霞
作者：叶挺英
朝代：明

半幅清言作意裁，如来藏里示莲胎。他生念我空中相，此地逢师劫后灰。不分月移罗带水，其如秋到雨花台。丹霞欲共閒云去，日夕惊心白发催。
元旦导驾
作者：叶敏
朝代：明

晓筹初报逢元日，御座春盘进碧桃。列炬光摇青琐闼，五云浮映郁金袍。牙旗闪日瑶阶合，露掌含风玉柱高。簪笏趋跄引龙驭，太平真藉圣躬劳。
同瑞芝兄游乍浦诸山
作者：叶方宸
朝代：明
体裁：七言绝句

叠石栽松各有侪，并欹石背拂松钗。成连海畔携琴独，何似渔樵一醉皆。
双髻朝阳
作者：叶明楷
朝代：明

山形如髻翠相连，扳出层峦上接天。初日渐分幽谷晚，双峰先见火轮悬。才当平旦云鬟现，已胜群阴景色鲜。试问山灵谁得似，英皇并侍袗衣前。
丁亥生日
作者：叶春及
朝代：明

少年结客五陵游，老去虚疑是故侯。镜里春随蒲柳变，尊前寒伴菊松秋。四方白发羞孤矢，三径青山有菟裘。称意不能过半百，祇应吾道付沧洲。
七夕
作者：叶春及
朝代：明

屡将时节客中过，今夜双星又渡河。天上佳期应有数，人间欢会苦无多。合离不定桥边影，巧拙何心杼里梭。我亦年来解玄理，却怜尘世尚蹉跎。
七月晦日同诸子大雨游三髻山鼓御风之章
作者：叶春及
朝代：明

千山雷雨震天门，万壑飞流万马奔。莫道游人魂欲断，瑶琴石室倒琼樽。秋衣重湿海天寒，秀色三峰雨里看。却恨多情逢佚女，双鬟犹自隔云端。足下层崖万仞悬，耳边危石一藤牵。白云冉冉如无地，宿雨濛濛只有天。
七月晦日同诸子大雨游三髻山鼓御风之章·其一
作者：叶春及
朝代：明

千山雷雨震天门，万壑飞流万马奔。莫道游人魂欲断，瑶琴石室倒琼樽。
七月晦日同诸子大雨游三髻山鼓御风之章·其三
作者：叶春及
朝代：明

足下层崖万仞悬，耳边危石一藤牵。白云冉冉如无地，宿雨濛濛只有天。
七月晦日同诸子大雨游三髻山鼓御风之章·其二
作者：叶春及
朝代：明

秋衣重湿海天寒，秀色三峰雨里看。却恨多情逢佚女，双鬟犹自隔云端。
三月三日同黎惟仁林开先宴梁少仲东庄
作者：叶春及
朝代：明

别业临祇苑，芳筵俯梵宫。潮平楼接海，云起树浮空。花落高僧雨，风褰少女风。春山正多伴，归路野烟中。
上大司马刘公二十八韵
作者：叶春及
朝代：明

圣主今宵旰，明公属栋梁。黄金燕骏贵，皓首渭鹰扬。气孕衡山秀，名兼楚畹芳。文章驱屈宋，梦寐见虞唐。白简传三殿，彤弓出上方。疮痍苏谏草，蔽芾颂甘棠。牛女连闽海，江湖带豫章。伏波元矍铄，安石岂清狂。百粤连天险，诸蛮莫陆梁。皇威宣节钺，父老走壶浆。兵洗羊城雨，氛消象郡霜。奇勋班定远，殊锡汉明光。才本兼文武，铭终耀鼎常。腐儒怜偃蹇，作吏藉包荒。社树徒樗散，冥鸿耻稻粱。赋常思栗里，泽敢拟桐乡。幸不江鱼葬，宁论市虎伤。虚名惭荐剡，初服恋荷裳。官拙妻孥叹，囊空仆从亡。为农依石洞，晞发向扶桑。愚比生驹谷，人嗤处燕堂。自来甘尚白，谁复顾飞黄。幕府筹多暇，瑶椷喜不忘。登楼瞻庾亮，伏枥遇孙阳。望系三朝重，光悬紫极旁。风云趋凤阙，剑佩入鸳行。南纪恩波阔，中兴德业昌。济时公等在，吹笛任沧浪。
不寐
作者：叶春及
朝代：明

露下天空秋可怜，高楼明月倍娟娟。一株桂影江湖上，半夜钟声霄汉边。玉壶击碎笑今日，金阙攀援思往年。慷慨劳歌不成寐，挥衣起舞双龙泉。